cyanic-selkie/wikianc huggingface dataset:
എൻ. രാജം
കേന്ദ്ര സംഗീതനാടക അക്കാദമിയുടെ ഏറ്റവും ഉയർന്ന അംഗീകാരമായ ഫെലോഷിപ്പിന് (അക്കാദമി രത്ന) അർഹയായ പ്രമുഖ ഹിന്ദുസ്ഥാനി വയലിൻ കലാകാരിയാണ് '''ഡോ. എൻ രാജം''' (ജനനം : 1938). "പാടുന്ന വയലിൻ" എന്ന് അറിയപ്പെടുന്ന രാജം ഹിന്ദുസ്ഥാനി സംഗീതത്തിനു നൽകിയ സംഭാവന പരിഗണിച്ചാണ് അക്കാദമി രത്ന പുരസ്കാരം നൽകിയത്. പുരസ്കാരങ്ങളും ലഭിച്ചിട്ടുണ്ട്. പ്രമുഖ വയലിൻ കലാകാരൻ ടി.എൻ. കൃഷ്ണന്റെ സഹോദരിയാണ്.
പുറം കണ്ണികൾ
വർഗ്ഗം:1938-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഹിന്ദുസ്ഥാനി വയലിനിസ്റ്റുകൾ വർഗ്ഗം:കേന്ദ്ര സംഗീതനാടക അക്കാദമി ഫെല്ലോഷിപ്പ് ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ
നീലഗിരി നീലി
ഒരു നീലി ചിത്രശലഭമാണ് നീലഗിരി നീലി‌ (Nilgiri Tit). Chliaria nilgirica എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
തമിഴ്‌നാട് നിന്നും  കേരളത്തിൽ, ചിന്നാർ വന്യജീവിസങ്കേതത്തിൽ നിന്നും ഇവയെ കണ്ടെത്തിയിട്ടുണ്ട്. ജനുവരി മാസങ്ങളിലാണ് ഇവയെ കാണാറുള്ളത്. 1883ൽ ബ്രിട്ടീഷുകാരനായ ഫ്രെഡറിക് മൂർ എന്ന ശാസ്ത്രജ്ഞനാണ് നീലഗിരി കുന്നുകളിൽ ഈ ശലഭത്തെ ആദ്യമായി കണ്ടെത്തിയത്.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ
കരിക്കോട്ടക്കരി (നോവൽ)
വിനോയ് തോമസ് രചിച്ച ഒരു നോവലാണ് കരിക്കോട്ടക്കരി. കരിക്കോട്ടക്കരി എന്ന വടക്കൻ കുടിയേറ്റ ഗ്രാമത്തിൻറേയും അവിടത്തെ പുലയ-ക്രിസ്ത്യൻ ജീവിതത്തിൻറേയും കഥയാണ് ഈ നോവലിന്റെ പ്രധാന പ്രമേയം. കുടിയേറ്റ മേഖലയിലെ ജീവിതം സൂക്ഷ്മവും വിശദവുമായി രേഖപ്പെടുത്തുന്നതോടൊപ്പം അവരുടെ സ്വത്വപ്രതിസന്ധിയും പുതിയ രാഷ്ട്രീയ സാഹചര്യത്തിൻറെ ആവിർഭാവവും ആവിഷ്കരിക്കാനുള്ള ശ്രമവും നോവൽ നിർവഹിക്കുന്നുണ്ട്.
കഥാപാത്രങ്ങൾ
ഇറാനിമോസ് - പരിവർത്തിത ക്രൈസ്തവവിഭാഗത്തിൽപെട്ട നായകൻ കഥയുടെ അവസാനം സ്വന്തം സ്വത്വം തിരിച്ചറിയാൻ അന്വേഷണം നടത്തുന്നത് വഴി താൻ യഥാർത്ഥ പുലയൻ ആണെന്നു മനസിലാക്കുന്നു. നിക്കോളച്ചൻ - കരിക്കോട്ടക്കരി എന്ന പരിവർത്തിത ക്രൈസ്തവ ഗ്രാമം സ്ഥാപിച്ചു. സെബാൻ - ഇറാനിമോസിൻറെ അന്വേഷണത്തിനു തുടക്കം കുറിച്ചവൻ.
പുരസ്കാരങ്ങൾ
ഡി.സി.കിഴക്കെമുറി ജന്മശതാബ്ദി 2014 നോവൽ മത്സരത്തിൽ തിരഞ്ഞെടുത്ത കൃതി
അവലംബം
വർഗ്ഗം:മലയാളം നോവലുകൾ
ലത്ത കമ്മീഷൻ
അഹമ്മദാബാദിൽ 148 പേരുടെ മരണത്തിനിടയാക്കിയ 2009-ലെ ഹൂച്ച് ദുരന്തത്തെക്കുറിച്ച് അന്വേഷിക്കാൻ ഗുജറാത്ത് സർക്കാർ നിയോഗിച്ച അന്വേഷണ കമ്മീഷനായിരുന്നു "ലത്ത കമ്മീഷൻ".
ലത്ത (മെഥനോൾ അടങ്ങിയ വ്യാജമദ്യം) കഴിച്ചതിനെ തുടർന്നാണ് മരണം സംഭവിച്ചത്.
മീഥൈൽ ആൽക്കഹോളിൻ്റെ ഗതാഗതം, കൈവശം വയ്ക്കൽ, ഉപയോഗം എന്നിവയ്ക്കായി കർശനമായ നിയമങ്ങൾ രൂപീകരിക്കാനും ഇലക്ട്രോണിക് ലോക്കുകൾ പോലുള്ള സംവിധാനങ്ങൾ ഏർപ്പെടുത്തി ഗതാഗതത്തിൽ മീഥൈൽ ആൽക്കഹോൾ കൊള്ളയടിക്കുന്നത് നിയന്ത്രിക്കുന്നതിനുള്ള നടപടികൾ സ്വീകരിക്കാനും കമ്മീഷൻ ശുപാർശ ചെയ്തു.
അവലംബം
വർഗ്ഗം:ഇന്ത്യയിലെ കമ്മീഷനുകൾ
കുഞ്ചൈക്കുട്ടിപ്പിള്ള സർവാധികാര്യക്കാർ
കുഞ്ചൈക്കുട്ടി  പിള്ള  പതിനെട്ടാം നൂറ്റാണ്ടിന്റെ അവസാനത്തിൽ ഇന്നത്തെ കേരളത്തിന്റെ ഭാഗമായ തിരുവിതാംകൂറിന്റെ സൈന്യത്തിലെ ഒരു യോദ്ധാവ്  ആയിരുന്നു. (അദ്ദേഹം "കാളിക്കുട്ടി പിള്ള" എന്ന പേരിലും അറിയപ്പെട്ടിരുന്നു). തിരുവിതാംകൂർ രാജ്യത്തിലെ രാജാക്കന്മാരായ രാമവർമ്മ യുടെയും ബാലരാമ വർമ്മ യുടെയും ഭരണകാലത്തു  അദ്ദേഹം "സർവ്വാധികാര്യക്കാർ" ( സേനാധിപൻ ) ആയി അറിയപ്പെട്ടിരുന്നു. രാജാ  കേശവദാസൻ ആയിരുന്നു അന്നത്തെ ദിവാൻ.
മൈസൂർ  ഭരണാധികാരിയായിരുന്ന ടിപ്പു സുൽത്താനെതിരായ തിരുവിതാംകൂറിന്റെ യുദ്ധങ്ങളിൽ കുഞ്ചൈക്കുട്ടി പിള്ള നിർണായക പങ്ക് വഹിച്ചു. തിരുവിതാംകൂർ കീഴടക്കാനുള്ള ടിപ്പു സുൽത്താന്റെ ആദ്യത്തെ  ശ്രമം ആയ  1789-ഡിസംബറിലെ നെടുംകോട്ട യുദ്ധത്തിൽ ടിപ്പു സുൽത്താന്റെ സൈന്യത്തിനെതിരെ വൈക്കം പദ്മനാഭ പിള്ള ക്കൊപ്പം അദ്ദേഹം പോരാടി. പിന്നീട് നെടുംകോട്ട യുദ്ധത്തിൽ പരിക്കേറ്റു തിരിച്ചു പോയ ടിപ്പു 1790 -ൽ വീണ്ടും മഴക്കാലത്ത്  തിരുവിതാംകൂറിനെ ആക്രമിക്കാൻ എത്തിയപ്പോൾ പെരിയാർ നദിയിലെ ഒരു  അണക്കെട്ടു തുറന്നു വിട്ടു ടിപ്പുവിന് നാശനഷ്ടങ്ങൾ ഉണ്ടാക്കി പിന്തിരിപ്പിച്ചതിലും അദ്ദേഹം പങ്കു വഹിച്ചു. കുഞ്ചൈക്കുട്ടിപ്പിള്ള കൊല്ലവർഷം 969 ഇൽ (A D 1794 ) മരിച്ചതായി പറയപ്പെടുന്നു
കുഞ്ചൈക്കുട്ടിപ്പിള്ള ആലപ്പുഴ ജില്ലയിൽ പള്ളിപ്പാട്ടു നാടാലയ്ക്കൽ തറവാട്ടിൽ നിന്ന് വിവാഹം കഴിച്ചതായി പറയപ്പെടുന്നു. ആലപ്പുഴ ജില്ലയിൽ ഏവൂർ  എന്ന സ്ഥലത്തു അദ്ദേഹത്തിന്റെ പിൻഗാമികൾ ആയ പൊൻവേലിൽ കുടുംബക്കാർ അദ്ദേഹത്തിന്റെ പ്രതിഷ്ഠ ഉള്ള ഒരു ക്ഷേത്രം ഉണ്ടാക്കിയിട്ടുണ്ട്.
വർഗ്ഗം:തിരുവിതാംകൂറിന്റെ ചരിത്രം
വിശ്വകർമ്മസൂക്തം
വൈദിക സാഹിത്യത്തിലെ ഏറ്റവു പ്രധാനപ്പെട്ട ഒരു സൂക്തമാണ് വിശ്വകർമ്മസൂക്തം. ലോകസൃഷ്ടാവും വിരാട് പുരുഷനുമായ വിശ്വകർമ്മാവാണ് ഇതിലെ പ്രതിപാദ്യം.
ഋഗ്വേദം പത്താം മണ്ഡലം 81, 82, യജുർവേദം അദ്ധ്യായം 17, അഥർവ്വവേദം രണ്ടാം കാണ്ഡം സൂക്തം 35, അഥർവ്വവേദം ആറാം കാണ്ഡം സൂക്തം 122 എന്നിവ ലോകസൃഷ്ടാവായ വിശ്വകര്മാവിനെ സ്തുതിച്ചു കൊണ്ടുള്ള സൂക്തങ്ങളാണ്.ഭൗവ്വനവിശ്വകർമ്മാവ്,ഭൃഗു, അംഗിരസ്സ് എന്നിവർ വിശ്വകർമ്മസൂക്തങ്ങൾ ദർശിച്ച ഋഷിമാരാണ്.
ഋഗ്വേദീയ വിശ്വകർമ്മസൂക്തത്തിന്റെ ഛന്ദസ്സ്
ഭൗവ്വനവിശ്വകർമ്മാ ഋഷിഃ ത്രിഷ്ടുപ് ഛന്ദഃ വിശ്വകർമ്മാ ദേവതാ
വിശ്വകർമ്മസൂക്തത്തിന്റെ പാഠം
വർഗ്ഗം:സ്തുതിഗീതങ്ങൾ
മേരി ബെല്ലെ ബ്രൗൺ
ലഘുചിത്രം|" [[നൂറ്റാണ്ടിലെ ഒരു സ്ത്രീ " എന്ന പുസ്തകത്തിൽ നിന്ന്]] മേരി ബെല്ലി ബ്രൗൺ, എംഡി (മാർച്ച് 1, 1846ജൂലൈ 13, 1924) ഒരു അമേരിക്കൻ ഭിഷഗ്വരയും ശാസ്ത്രക്രിയാ വിദഗ്ദയുമായിരുന്നു. ഇംഗ്ലീഷ്:Mary Belle Brown. അക്കാലത്ത് വൈദ്യശാസ്ത്രത്തിൽ ശസ്ത്രക്രിയ പരിശീലിച്ച ചുരുക്കം ചില സ്ത്രീകളിൽ ഒരാളായിരുന്നു അവർ. ന്യൂയോർക്ക് മെഡിക്കൽ കോളേജ് ആൻഡ് ഹോസ്പിറ്റൽ ഫോർ വുമൺ പ്രൊഫസറും പ്രധാനാധ്യാപികയും ആയിരുന്നു അവർ.
ജീവിതരേഖ
മേരി ബെല്ലെ ബ്രൗൺ 1848 മാർച്ച് 1 ന് ഒഹായോയിലെ മിയാമി കൗണ്ടിയിലെ സ്റ്റാൻടൺ ടൗൺഷിപ്പിൽ ജനിച്ചു. അവളുടെ പിതാവ്, ഡാനിയൽ ബ്രൗൺ (1809-1877), റോഡ് ഐലൻഡിൽ ജനിച്ച് 1828-ൽ പടിഞ്ഞാറോട്ട് അധിനിവേശം നടത്തിയ കുടിയേറ്റക്കാരിൽ ഒരാളായിരുന്നു. അവൾ അംഗമായിരുന്ന ബ്രൗൺ കുടുംബത്തിലെ ആ ശാഖയുടെ വംശാവലി ശ്രദ്ധേയമായിരുന്നു. അദ്ദേഹം അർനോൾഡ് ബ്രൗണിന്റെ മകനായിരുന്നു, അദ്ദേഹത്തിന്റെ മുത്തച്ഛൻ പ്രൊവിഡൻസ് പ്ലാന്റേഷൻസിന്റെ സഹസ്ഥാപകനായ റെവറന്റ് ചാഡ് ബ്രൗൺ ആയിരുന്നു. 1638 ജൂലൈയിൽ ബോസ്റ്റണിൽ എത്തിയ "മാർട്ടിൻ" എന്ന കപ്പലിൽ ചാഡ് ബ്രൗൺ ഇംഗ്ലണ്ടിൽ നിന്ന് കുടിയേറി. അദ്ദേഹം എത്തിയ വർഷം തന്നെ റോഡ് ഐലൻഡിലെ പ്രൊവിഡൻസിലേക്ക് പോയി. 1644-ൽ റോജർ വില്യംസ് ചാർട്ടറുമായി ഇംഗ്ലണ്ടിൽ നിന്ന് മടങ്ങിയെത്തും ആ ചാർട്ടറിൽ ഒപ്പുവെച്ച മുപ്പത്തിയൊൻപത് പേരിൽ ചാഡ് ബ്രൗണും ആദ്യത്തെ രേഖാമൂലമുള്ള ഗവൺമെന്റിന്റെ രൂപം തയ്യാറാക്കാൻ നാലംഗ സമിതിയിൽ ഒരാളായിരുന്നു. 1642-ൽ അദ്ദേഹം ബാപ്റ്റിസ്റ്റ് ചർച്ചിന്റെ ആദ്യത്തെ സെറ്റിൽഡ് പാസ്റ്ററായി നിയമിതനായി. അവന്റെ കൊച്ചുമക്കൾ. ജോണും ജെയിംസും ചേർന്ന് അദ്ദേഹത്തിന്റെ ഉടമസ്ഥതയിലുള്ള ഭൂമിയുടെ ഒരു ഭാഗം തിരികെ വാങ്ങി റോഡ് ഐലൻഡിലെ കോളേജിൽ സമർപ്പിച്ചു. 1770-ൽ ജോൺ ബ്രൗൺ യൂണിവേഴ്സിറ്റി ഹാളിന്റെ സ്ഥാപനം നടന്നു. 1804-ൽ ആ സ്ഥാപനത്തിന്റെ പേര് ബ്രൗൺ യൂണിവേഴ്സിറ്റി എന്നാക്കി മാറ്റി. മേരി ബെല്ലെ ബ്രൗണിന്റെ അമ്മയുടെ പേര് ടെൽഫോർഡ് എന്നായിരുന്നു, അവളുടെ പൂർവ്വികർ ഇംഗ്ലണ്ടിൽ നിന്നുള്ള ജെന്നിംഗ്സ് കുടുംബത്തിൽപ്പെട്ടവരായിരുന്നു. മിയാമി കൗണ്ടിയിലെ ആദ്യകാല കുടിയേറ്റക്കാരനായിരുന്ന ആൻഡ്രൂ ടെൽഫോർഡിന്റെ മകളായിരുന്നു അവൾ. അവളുടെ അമ്മ എലിസ ടെൽഫോർഡ് (1816-1899) പ്രദേശത്തെ ഒരു ഡോക്ടറായിരുന്നു അവർ അവിടെ വന്നിരുന്ന എല്ലാ രോഗികൾക്കുമായി മരുന്നും തുണികളും കരുതി വച്ചിരുന്നു. അമ്മയിൽ നിന്നാണ് മേരിക്ക് വൈദ്യശാസ്ത്രത്തിനോടുള്ള ഇഷ്ടം ഉണ്ടായത് ബ്രൗണിന് 5 സഹോദരങ്ങളുണ്ടായിരുന്നു: സൈറസ് ടെൽഫോർഡ് (1844-1914), കൊർണേലിയ ജെ. (1844-1907), റെബേക്ക, അർനോൾഡ് ഒ. (1852-1928), ഹാരി ഡബ്ല്യു. (1860-1917).
റഫറൻസുകൾ
വർഗ്ഗം:അമേരിക്കൻ ഭിഷഗ്വരർ വർഗ്ഗം:ശസ്ത്രക്രിയാവിദഗ്ധർ വർഗ്ഗം:മാർച്ച് 1-ന് ജനിച്ചവർ വർഗ്ഗം:1846-ൽ ജനിച്ചവർ വർഗ്ഗം:ജൂലൈ 13-ന് മരിച്ചവർ വർഗ്ഗം:1924-ൽ മരിച്ചവർ
പൈങ്കുളം ദാമോദര ചാക്യാർ
കേന്ദ്ര സംഗീതനാടക അക്കാദമി പുരസ്കാരം (2012) നേടിയ കൂടിയാട്ടം കലാകാരനായിരുന്നു പൈങ്കുളം ദാമോദര ചാക്യാർ(1935-2017). ’വിദൂഷക സാർവഭൌമൻ എന്നറിയപ്പെട്ടിരുന്നു.
അവലംബം
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:കേരളത്തിലെ കലാകാരന്മാർ വർഗ്ഗം:1935-ൽ ജനിച്ചവർ വർഗ്ഗം:2017-ൽ മരിച്ചവർ വർഗ്ഗം:ജൂലൈ 26-ന് മരിച്ചവർ
ടെൻസിൻ ഗ്യാറ്റ്സോ
പതിനാലാമത് ദലൈലാമയാണ് ടെൻസിൻ ഗ്യാറ്റ്സോ. മുഴുവൻ പേര് ജെറ്റ്സൻ ജാംഫെൽ ങവാങ് ലൊബ്സാങ് യെഷി ടെൻസിൻ ഗ്യാറ്റ്സോ ടിബറ്റൻ ബുദ്ധവംശജരുടെ ആത്മീയനേതാവിനെയാണ് ദലൈലാമ എന്നു വിളിക്കുന്നത്. നിലവിലെ ദലൈലാമയാണ് ടെൻസിൻ ഗ്യാറ്റ്സോ. ഇരുപത്തിനാലാം വയസ്സിൽ സ്വന്തം രാജ്യത്ത് നിന്നും പലായനം ചെയ്യുകയും ഇന്നും അഭയാർത്ഥിയായി ഇന്ത്യയിൽ കഴിയുകയും ചെയ്യുകയാണ് ഇദ്ദേഹം.
ചരിത്രം
ടിബറ്റിന്റെ ചരിത്രാരംഭം മുതലേ അവർ ചൈനയുമായി ഉരസലിലായിരുന്നു. എ.ഡി. 821-ൽ ടിബറ്റും ചൈനയുമായി ഒരു സന്ധി നിലവിൽ വന്നു. ഈ സന്ധിയിലെ നിർദ്ദേശങ്ങൾ ലാസയിൽ ഇപ്പോഴും നിലനിൽക്കുന്നുണ്ട്. ടിബറ്റ് ചൈനയുടെ ഭാഗമായിരുന്നില്ല എന്നതിന്റെ തെളിവുകളിലൊന്നായി ഇതിനെ അംഗീകരിക്കപ്പെടുന്നു. മുൻപേതന്നെ ടിബറ്റുകാരുടെ മതാധ്യക്ഷനായിരുന്ന ദലൈലാമ രാജ്യത്തിന്റെ ഭരണത്തലവനായത് 1640-കളിലായിരുന്നു. 1940-ൽ ഇന്ത്യയിലെ ബ്രിട്ടീഷുകാർ ടിബറ്റ് ആക്രമിക്കുകയും തുടർന്ന് ടിബറ്റുമായി സഖ്യമുണ്ടാക്കി 1904-ൽ തിരിച്ചുപോവുകയും ചെയ്തു. ഈ സന്ധി ബ്രിട്ടീഷുകാർ ടിബറ്റിനെ അംഗീകരിച്ചതിന്റെ തെളിവായി ചൂണ്ടികാണിക്കപ്പെടുന്നു. 1912-ൽ പതിമൂന്നാമത്തെ ദലൈലാമ ടിബറ്റിലെ ചൈനാപ്പട്ടാളക്കാരെ മുഴുവൻ പുറത്താക്കി ടിബറ്റിന്റെ സ്വാതന്ത്ര്യം പ്രഖ്യാപിച്ചു. 1949 വരെ ഈ നില തുടർന്നു. ടെൻസിൻ ഗ്യാറ്റ്സോ അധികാരമേൽക്കുമ്പോഴും ഈ അവസ്ഥ തുടരുകയായിരുന്നു. എന്നാൽ അധികം താമസിയാതെ അദ്ദേഹത്തിന് രാജ്യത്ത് നിന്നും പലായനം ചെയ്യേണ്ടിവന്നു.
ബാല്യം
വടക്ക് കിഴക്കൻ ടിബറ്റിലെ താക്റ്റ്സെർ എന്ന കർഷക ഗ്രാമത്തിൽ 1935 ജൂലൈ 6-നായിരുന്നു ഗ്യാറ്റ്സോയുടെ ജനനം ടിബറ്റൻ വംശജരുടെ പാരമ്പര്യവിശ്വാസപ്രകാരം രാജ്യം മുഴുവൻ നടത്തിയ തിരച്ചിലിനൊടുവിലായിരുന്നു രണ്ട് വയസുകാരനായ ഗ്യാറ്റ്സിൻ പതിമൂന്നാം ദലൈലാമയുടെ പുനർജന്മമാണെന്ന് തിരിച്ചറിഞ്ഞത്. 1940 ഫെബ്രുവരി 22-ന് അവനെ പുതിയ ലാമയായി വാഴിക്കുകയും ചെയ്തു. അന്ന് ടിബറ്റിന് സ്വന്തമായി സൈന്യമുണ്ടായിരുന്നു. ബ്രിട്ടൺ, ചൈന, നേപ്പാൾ, ഭൂട്ടാൻ എന്നീ രാജ്യങ്ങളുടെ നയതന്ത്രകേന്ദ്രങ്ങളും അവിടെയുണ്ടായിരുന്നു. 1947-ൽ ഇന്ത്യയിൽ നിന്നും ബ്രിട്ടീഷുകാർ ഒഴിഞ്ഞപ്പോൾ ടിബറ്റിലെ അവരുടെ സ്ഥാനം ഇന്ത്യ ഏറ്റെടുത്തു.
ചൈനയുടെ ഇടപെടൽ
ഇതിനിടയിൽ ദലൈലാമയും പഞ്ചൻലാമയും ഒരുമിച്ച് ഇന്ത്യ സന്ദർശിക്കുകയുണ്ടായി. ഇത് ചൈന സംശയത്തോടെയാണ് വീക്ഷിച്ചത്. ചൈന ടിബറ്റിനെ ആക്രമിക്കാൻ തക്കം നോക്കിയിരിക്കുകയായിരുന്നു. അവർ ഏതുനിമിഷവും ലാമയുടെ കൊട്ടാരമായ പൊട്ടാല പാലസ് ആക്രമിച്ച് ലാമയെ തടവിലാക്കുമെന്ന സാഹചര്യം നിലവിലുണ്ടായിരുന്നു. കമ്യൂണിസ്റ്റ് രാജ്യമായതിനു തൊട്ടുപിന്നാലെ 1949-ൽ ചൈന ടിബറ്റ് ആക്രമിച്ചു. ടെൻസിൻ ഗ്യാറ്റ്സോ അപ്പോഴും ദലൈലാമയുടെ പൂർണ്ണചുമതലയേറ്റെടുത്തിരുന്നില്ല.
ഇന്ത്യയിലേക്കുള്ള പലായനം
ഒരു ചൈനീസ് പട്ടാള ജനറൽ ചൈനീസ് നൃത്തപ്രകടനം വീക്ഷിക്കുന്നതിനായി ലാമയെ ക്ഷണിച്ചത് ടിബറ്റൻ ജനതയെ സംശയാലുക്കളാക്കി. അതോടെ ജനങ്ങൾ ദലൈലാമയുടെ രക്ഷയ്ക്കായി തെരുവുകളിലിറങ്ങുകയും കൊട്ടാരത്തിന് ചുറ്റും തടിച്ചുകൂടി അദ്ദേഹത്തിന് സംരക്ഷണവലയം തീർക്കുകയും ചെയ്തു. 1959 മാർച്ച് 17-ന് ലാമ ഒരു സാധാരണ സൈനികന്റെ വേഷത്തിൽ കൊട്ടാരത്തിന് പുറത്തുകടന്ന് ഇന്ത്യൻ അതിർത്തി ലക്ഷ്യമാക്കി നീങ്ങി. ചൈന ഈ നീക്കം വളരെ താമസിച്ചാണറിയുന്നത്. അവർ ദലൈലാമയെ പിന്തുടർന്നെങ്കിലും പിടികൂടാനായില്ല. മക് മോഹൻ രേഖ മുറിച്ചുകടന്ന് മൂന്നാഴ്ച്ചകൾക്കുശേഷം മാർച്ച് 31-ന് അവർ ഇന്ത്യൻ അതിർത്തിയിലെത്തി. ഇന്ത്യയിലെ ആദ്യരാത്രി തവാങിലെ ബുദ്ധവിഹാരത്തിലാണ് ദലൈലാമ തങ്ങിയത്. പിന്നീട് ബോംദിലയിലും മസ്സൂരിയിലും എത്തി. മസ്സൂരിയിൽ വെച്ച് അദ്ദേഹത്തെ അന്നത്തെ ഇന്ത്യൻ പ്രധാനമന്ത്രിയായിരുന്ന ജവഹർലാൽ നെഹ്രു സ്വീകരിച്ചു.
ഇന്ത്യാ-ചൈന യുദ്ധം
പ്രതീക്ഷിച്ചതുപോലെ ചൈന അടങ്ങിയിരുന്നില്ല. ദലൈലാമയ്ക്ക് ഇന്ത്യ അഭയം കൊടുത്തത് ചൈനയെ ചൊടുപ്പിച്ചു. പഞ്ചശീലതത്വങ്ങൾ കാറ്റിൽ പറത്തി ചൈന ഇന്ത്യയെ ആക്രമിച്ചു. വടക്ക്-കിഴക്കൻ പ്രദേശങ്ങളിലേക്ക് കടന്നുകയറിയ ചൈനീസ് പട്ടാളം ഇന്ത്യൻ പ്രദേശങ്ങൾ കൈയ്യടക്കി. തവാങ് ചൈനീസ് നിയന്ത്രണത്തിലായി. കാര്യങ്ങൾ നിയന്ത്രണത്തിൽ നിന്ന് കൈവിട്ടപ്പോൾ നെഹ്രു താനുറച്ചുനിന്ന ചേരിചേരാ നയങ്ങൾ കൈവിട്ട് അമേരിക്കയോടും ബ്രിട്ടണോടും സഹായമഭ്യർത്ഥിച്ചു. ഒക്ടോബർ 24-ന് ചൈനീസ് പട്ടാളം സ്വയം പിന്മാറി.
ധർമ്മശാല
ദലൈലാമ പിന്നീട് ഹിമാചൽ പ്രദേശിലെ ധർമ്മശാലയിൽ ടിബറ്റൻ ഗ്രാമം സ്ഥാപിക്കുകയും തുടർന്ന് അവിടം അദ്ദേഹത്തിന്റെ കേന്ദ്രമാക്കി മാറ്റുകയും ചെയ്തു. നിലവിൽ ടിബറ്റൻ ഗവണ്മെന്റിന്റെ പ്രവർത്തനങ്ങൾക്ക് നേതൃത്വം കൊടുത്തുകൊണ്ട് ദലൈലാമ ധർമ്മശാല കേന്ദ്രമാക്കി പ്രവർത്തിച്ചുവരുന്നു.
അവലംബം
വർഗ്ഗം:ആത്മീയാചാര്യന്മാർ വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:ദലൈലാമമാർ വർഗ്ഗം:1935-ൽ ജനിച്ചവർ
ലിമോണിയം
ലിമോണിയം (Limonium)120 ഇനം പൂച്ചെടികളുടെ ഒരു ജനുസ്സാണ്. അംഗങ്ങൾ സീ-ലാവെൻഡർ, സ്റ്റാറ്റിസ്, കാസ്പിയ അല്ലെങ്കിൽ മാർഷ്-റോസ്മേരി എന്നും അറിയപ്പെടുന്നു. കൂടാതെ അവയുടെ പൊതുവായ പേരുകൾ സ്പീഷീസ് ലാവെൻഡേഴ്സുമായോ അല്ലെങ്കിൽ റോസ്മേരിയുമായോ യാതൊരുബന്ധവും കാണിക്കുന്നില്ല. അവ പ്ലുംബാജിനേസീ കുടുംബത്തിനു പകരം പ്ലംബാഗോ അല്ലെങ്കിൽ ലഡ്വോർട്ട് കുടുംബത്തിലുൾപ്പെടുന്നു. ജനറിക് നാമമായ പ്ലീനി ലാറ്റിൻ ലിമോണിയനിൽ  ഉപയോഗിക്കുന്ന സാധാരണനാമമായ പുരാതന ഗ്രീക്ക് ലെയ്മണിൽ (λειμών, ‘meadow’) നിന്നും ഉരുത്തിരിഞ്ഞു വരുന്നു.
സ്പീഷീസ്
വംശനാശത്തിൽ 120 മുതൽ 150 വരെ സ്പീഷിസുകളുണ്ട്, അവയിൽ മിക്കതും എൻഡെമിക് ആണ്. ഇവിടെ സാധാരണമായ പേര് നൽകിയിട്ടില്ലാത്ത വർഗ്ഗങ്ങൾ സാധാരണയായി "സീ ലവേണ്ടർ", "സ്റ്റാറ്റിസ്", "മാർഷ്-റോസ്മേരി" എന്നിവയാണ്.
'ലിമോണിയം' എന്നതിൽ മുൻപ് ഉൾപ്പെടുത്തിയ ചില ഇനം, ഉദാ. '' എൽ. ടാറ്ററികം ', ഇപ്പോൾ' ഗോണിയോലിമൺ "എന്ന പ്രത്യേക വിഭാഗത്തിലേക്ക് മാറ്റപ്പെട്ടു.
ബാഹ്യ ലിങ്കുകൾ
വർഗ്ഗം:സസ്യജനുസുകൾ വർഗ്ഗം:പുഷ്പങ്ങൾ വർഗ്ഗം:കാരിയോഫില്ലേലെസ്
ഐ.ബി. സതീഷ്
സി.പി.ഐ.(എം) നേതാവും കാട്ടാക്കട നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് '''ഐ.ബി. സതീഷ്‌'''. സി.പി.ഐ.എം ജില്ലാക്കമ്മറ്റിയംഗവുമാണ്.
രാഷ്ട്രീയ ജീവിതം
എസ്.എഫ്.ഐയിലൂടെയാണ് സതീഷ് പൊതുപ്രവർത്തനം തുടങ്ങിയത്. കേരള യൂണിവേഴ്സിറ്റി ചെയർമാനായിരുന്നു. ഡി.വൈ.എഫ്.ഐ. സംസ്ഥാന കമ്മറ്റിയംഗമായി പ്രവർത്തിച്ചിട്ടുള്ള സതീഷ് അറിയപ്പെടുന്ന ഗ്രന്ഥശാല പ്രവർത്തകനാണ്. തിരുവനന്തപുരം ജില്ലാ പഞ്ചായത്ത് അംഗമായും തിരഞ്ഞെടുക്കപ്പെട്ടിട്ടുണ്ട്.
അവലംബം
വർഗ്ഗം:1970-ൽ ജനിച്ചവർ വർഗ്ഗം:മേയ് 20-ന് ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ലിംക ബുക്ക് ഓഫ് റെക്കോർഡ്സ്
ഇന്ത്യയിലും വിദേശത്തുമായി ഇന്ത്യാക്കാർ കൈവരിക്കുന്ന അസാധാരണ നേട്ടങ്ങളുടെയും റെക്കോർഡുകളുടെയും സമാഹാരം എന്ന നിലയിൽ എല്ലാവർഷവും ഇന്ത്യയിൽ പ്രസിദ്ധീകരിക്കുന്ന ഒരു റെഫറൻസ് ഗ്രന്ഥമാണ് ലിംക ബുക്ക് ഓഫ് റെക്കോർഡ്സ് (ഇംഗ്ലീഷ്: Limca Book of Records). ലോക റെക്കോർഡുകൾ ഉൾപ്പെടെ ഇന്ത്യാക്കാർ നേടുന്ന അസാധാരണ നേട്ടങ്ങളെ ലിംകാ ബുക്ക് നിയമങ്ങളനുസരിച്ച് വിദ്യാഭ്യാസം, സാഹിത്യം, കൃഷി, വൈദ്യശാസ്ത്രം, ബിസിനസ്, കായികം, പ്രകൃതി, സാഹസികം, റേഡിയോ, സിനിമ എന്നിങ്ങനെ വിവിധ മേഖലകളായി തരംതിരിച്ചിരിക്കുന്നു. ഗിന്നസ് ബുക്കിനു പുറമെ ലോക റെക്കോർഡുകൾ രേഖപ്പെടുത്തുന്നതിനായി പുറത്തിറക്കുന്ന രണ്ടാമത്തെ പുസ്തകമാണ് ലിംകാ ബുക്ക് ഓഫ് റെക്കോർഡ്സ്. 1990-ൽ ലിംക എന്ന പേരിലുള്ള ശീതളപാനീയ നിർമ്മാണ കമ്പനിയാണ് ഈ ഗ്രന്ഥം ആദ്യമായി പുറത്തിറക്കിയത്. എല്ലാ വർഷവും ഇംഗ്ലീഷ്, ഹിന്ദി, മലയാളം ഭാഷകളിലാണ് പുസ്തകം പുറത്തിറക്കുന്നത്.
ചരിത്രം
1990-ൽ ലിംക സോഫ്റ്റ് ഡ്രിങ്ക്സ് കമ്പനി പാർലെ ഗ്രൂപ്പിന്റെ ഉടമസ്ഥതയിലായിരുന്ന സമയത്താണ് ലിംകാ ബുക്ക് ഓഫ് റെക്കോർഡ്സിന്റെ ആദ്യ പതിപ്പ് പുറത്തിറക്കുന്നത്. ലിംകാ ബ്രാൻഡ് പിന്നീട് കൊക്ക-കോള ഏറ്റെടുത്തുവെങ്കിലും പുസ്തകം പ്രസിദ്ധീകരിക്കുന്നത് തുടർന്നുവന്നു. നിലവിൽ കൊക്ക-കോള കമ്പനിയുടെ മേൽനോട്ടത്തിലാണ് പുസ്തകം പ്രസിദ്ധീകരിക്കുന്നത്.
പതിപ്പുകൾ
ഇന്ത്യക്കു സ്വാതന്ത്ര്യം ലഭിച്ചതിന്റെ 60-ആം വാർഷികത്തോടനുബന്ധിച്ച് 2007 സെപ്റ്റംബർ 25-ന് ലിംകാ ബുക്ക് ഓഫ് റെക്കോർഡ്സിന്റെ പ്രത്യേക പതിപ്പ് പുറത്തിറക്കിയിരുന്നു. 2009-ൽ അമിതാഭ് ബച്ചനാണ് പുസ്തകത്തിന്റെ ഇരുപതാം പതിപ്പ് പുറത്തിറക്കിയത്. ഐ.എസ്.ആർ.ഓ. ചെയർമാൻ ജി. മാധവൻ നായരും ഈ ചടങ്ങിൽ പങ്കെടുത്തിരുന്നു. 2010-ലെ കോമൺവെൽത്ത് ഗെയിംസിലും ഏഷ്യൻ ഗെയിംസിലും പങ്കെടുത്ത ഇന്ത്യൻ കായിക താരങ്ങളെ ആദരിച്ചുകൊണ്ടുള്ള 21-ആം പതിപ്പ് 2011 മാർച്ച് 29-ന് പുറത്തിറക്കി. 2014-ലെ വനിതാ ദിനത്തിൽ ലിംകാ ബുക്ക് ഓഫ് റെക്കോർഡ്സിന്റെ രജത ജൂബിലി പ്രത്യേക പതിപ്പ് പുറത്തിറക്കി. 2016-ൽ പുസ്തകത്തിന്റെ 27-ആം പതിപ്പ് പുറത്തിറങ്ങിയിരുന്നു.
പീപ്പിൾ ഓഫ് ദ ഇയർ
1992 മുതൽ എല്ലാവർഷവും പീപ്പിൾ ഓഫ് ദ ഇയർ പുരസ്കാരവും ലിംക ബുക്കിനോടൊപ്പം പ്രഖ്യാപിച്ചുവരുന്നു.
മറ്റു മാധ്യമങ്ങൾ
1996-ൽ ലിംക ബുക്ക് ഓഫ് റെക്കോർഡ്സിനെക്കുറിച്ച് 19 എപ്പിസോഡുകളുള്ള ഒരു ടെലിവിഷൻ പരമ്പര ദൂർദർശനിൽ സംപ്രേഷണം ചെയ്തിരുന്നു. ഇതിനു സമാനമായ ഒരു പരമ്പര 2008-ൽ സ്റ്റാർ ടി.വി.യിലും സംപ്രേഷണം ചെയ്തിട്ടുണ്ട്. ലിംക ബുക്ക് ഓഫ് റെക്കോർഡ്സിനെ ആസ്പദമാക്കി സിദ്ധാർത്ഥ് കാക് സംവിധാനം ചെയ്ത ചലച്ചിത്രമാണ് ട്രയംഫ് ഓഫ് ദ സ്പിരിറ്റ് (Triumph of the Spirit).
പുറം കണ്ണികൾ
വർഗ്ഗം:ലിംക ബുക്ക് ഓഫ് റെക്കോർഡ്സ്
കിങ്ങ് ആർതർ
മധ്യ കാലഘട്ടത്തിലെ അഞ്ച്-ആറ്‌ നൂറ്റാണ്ടിലെ ബ്രിട്ടീഷ് നായകനാണ്‌ കിങ്ങ് ആർതർ. സാക്സോൺ ആക്രമണകാരികൾക്കെതിരെ ആറാം നൂറ്റാണ്ടിന്റെ തുടക്കത്തിൽ ബ്രിട്ടിഷിനെ നയിച്ചു. ആർതറിനേ പറ്റി കൂടുതൽ അറിവുകളും നാടോടി പാട്ടുകളിൽ നിന്നും സാഹിത്യ രചനകളിൽ നിന്നുമണ്‌. അങ്ങനെയാണ്‌ ചരിത്രത്തിൽ അദേഹത്തിന്റെ കാലത്തിനേ പറ്റി ആധുനിക ചരിത്രകാരന്മാർക്ക് അറിവ് ലഭിക്കുന്നത്. അന്നലെസ് കംബ്രിയയെ, ഹിസ്റ്റോറിയ ബ്രിട്ടൊനും ഗിൽദാസിന്റെ രചനകളിൽ നിന്നുമാണ്‌ പ്രധാനമായും വിവരങ്ങൾ ലഭിക്കുന്നത്. വൈ.ഗോഡ്ഡോഡിനിൽ ആർതറിനെ പറ്റി പരാമർശിക്കുന്നുണ്ട് വൈ.ഗോഡ്ഡോഡിൻ എന്നാണ് എഴുതിയതെന്ന് വ്യക്തമല്ല. ഇതിൽ ആറാം നൂറ്റാണ്ടിലെ സംഭവങ്ങൾ വിവരിക്കുന്നുണ്ട്. അതിനോടൊപ്പം ഒൻപത്,പത്ത് നൂറ്റാണ്ടിലെ സംഭവങ്ങളും വിവരിക്കുന്നുണ്ട്. എന്നാൽ അവശേഷൈക്കുന്നത് പതിമൂന്നാം നൂറ്റാണ്ടിന്റെ പകർപ്പ് മാത്രമാണ്‌. ആർതറായിരുന്നു ബ്രിട്ടണിലെ ഇതിഹാസങ്ങളെ സൃഷ്ട്ടിക്കുന്നതിലെ പ്രധാന കേന്ദ്രം. അതിനാൽ ഇദ്ദേഹത്തെ മാറ്റ്ര് ഓഫ് ബ്രിട്ടണ് എന്ന് വിളിക്കുന്നു. ആർതറിനെ അന്താരാഷ്ട്ര തലത്തിൽ ജനകീയനാക്കിയത് പന്ത്രണ്ടാം നൂറ്റാണ്ടിൽ ജിയഫ്ഫ്രെയ് എഴുതിയ ഹിസ്റ്റോറിയ റെഗും ബ്രിട്ടാന്നിയ എന്ന പുസ്തകമാണ്‌​ .‍ീന്നാൽ വെൽഷ്,ബ്രെട്ട്ൺ നാടോറ്റി കഥകളിലും കവിതകളിലും അതിനു മുൻപ് തന്നെ ആർതർ ഒരു വലിയ യോദ്ധാവും ബ്രിട്ടനെതിരെയുള്ള മാനുഷികവും അതിമാനുഷികമായ ശത്രുക്കൾക്കെതിരെ പോരാടുന്ന ധീരനായി ചിത്രീകരിച്ചിരുന്നു. എന്നാൽ ഗോഡ്ഫ്രേയുടെ കൃതികൾക്ക് മുൻപുള്ള ആർതറിനെ പറ്റി പരാമർശിക്കുന്നവ ലഭ്യമല്ല.
പുറത്തേക്കുള്ള കണ്ണികൾ
വർഗ്ഗം:ബ്രിട്ടീഷ് രാജാക്കന്മാർ വർഗ്ഗം:ജീവിച്ചിരുന്നോ എന്നതിൽ തർക്കമുള്ള വ്യക്തികൾ
മാരിയാട്ടം
ഉത്തരകേരളത്തിൽ പുലയർക്കിടയിൽ നിലനില്ക്കുന്ന ഒരു അനുഷ്ഠാനകലയാണ് മാരിയാട്ടം. ഉത്തരകേരളത്തിലെ പഴയങ്ങാടിയ്ക്കടുത്തുള്ള മാടായി തിരുവർകാട്ടു കാവിലും പരിസരങ്ങളിലുമാണ് ഇതിന് കൂടുതൽ പ്രാധാന്യമുള്ളത് മാടായിക്കാവ് എന്ന പേരിൽ ഈ കാവ് ഇപ്പോൾ പ്രശസ്തമാണ്
മാരിയാട്ടത്തിനുപിന്നിൽ ഒരു ഐതിഹ്യമുണ്ട് ഒരിക്കൽ മാടായിപ്രദേശത്ത് ദുർദേവതകളായ മാരിയുടെയും മാമായത്തിൻറെയും വിളയാട്ടമുണ്ടായി ജനങ്ങൾ പലവിധദുരിതങ്ങളാൽവലഞ്ഞു കർക്കിടകമാസരാത്രികളിൽ ഈ ദുർദേവതകൾ ജനങ്ങളെ പലവിധത്തിൽ ഉപദ്രവിച്ചു ഈ പ്രശ്നത്തിനു പരിഹാരം കാണുവാൻ രാജാവ് തൻറെ പണ്ഡിതരുമായി ആലോചിച്ചു ജ്യോതിഷിയെ വരുത്തി ആര്യനാട്ടിലുണ്ടായ ആറുദുർദേവതകൾ മലനാട്ടിലെത്തിയതാണെന്നും അവരാണീ ദുരിതങ്ങൾ വരുത്തുന്നതെന്നും പ്രശ്നത്തിൽ തെളിഞ്ഞു കർക്കിടകം പതിനാറാം തീയതി പുലയന്മാരായ പൊള്ളയും കൂട്ടരും കാവിലെത്തി മാരിയാട്ടം നടത്തി തുടർന്ന് നാട്ൻറെ വിവിധ ഭാഗങ്ങളിൽ മാരിയാട്ടം നടത്തി ഇതോടെ മാരിയും മാമായവും എന്നേക്കുമായി അവിടെനിന്നും ഒഴിഞ്ഞ് കടലിലേക്കു യാത്രയായി
വാഴേങ്കട വിജയൻ
കേന്ദ്ര സംഗീതനാടക അക്കാദമി പുരസ്‌കാരത്തിന് അർഹനായ പ്രശസ്ത കഥകളി കലാകാരനാണ് വാഴേങ്കട വിജയൻ. കഥകളി ആചാര്യൻ പത്മശ്രീ വാഴേങ്കട കുഞ്ചുനായരുടെ മകനാണ്.
അവലംബം
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:കഥകളി കലാകാരന്മാർ
ഐമാക്സ് തീയേറ്റർ
ഉന്നത നിലവാരമുള്ള ക്യാമറകൾ, സിനിമാ സങ്കേതങ്ങൾ, ചലച്ചിത്ര പ്രക്ഷേപിണികൾ (പ്രൊജക്ടറുകൾ) എന്നിവയുടെ സഹായത്തോടെ നിർമ്മിക്കുന്ന സിനിമകളെ ബൃഹത്തായതും പ്രത്യേക ദർശനാനുപാതവുമുള്ള (ഏകദേശം 1:4:1) വെള്ളിത്തിരയും സ്റ്റേഡിയത്തിലേതുപോലെയുള്ള ഇരിപ്പിട സംവിധാനവുമുള്ള തീയേറ്ററുകളിൽ ചടുലമായ ശബ്ദ-ചിത്ര സംവിധാനത്തോടെ പ്രദർശിപ്പിക്കുന്ന ഒരു കുത്തക സിനിമാ പ്രദർശന സംരംഭമാണ് ഐമാക്സ്. ഐമാക്സ് സിനിമകൾ പ്രദർശിപ്പിക്കുന്ന സിനിമാ പ്രദർശന ശാലകളാണ് ഐമാക്സ് തീയേറ്ററുകൾ.
രസതന്ത്രശാസ്ത്രജ്ഞൻ
രസതന്ത്രശാസ്ത്രജ്ഞൻ രസതന്ത്രം പഠിക്കുന്നതിനായി പരിശീലനം ലഭിച്ച ശാസ്ത്രജ്ഞനാണ്. രസതന്ത്രശാസ്ത്രജ്ഞൻ, പദാർഥത്തിന്റെ ഘടനയും അതിന്റെ ഗുണങ്ങളും പഠിക്കുന്നു. രസതന്ത്രശാസ്ത്രജ്ഞൻ ഒരു വസ്തുവിന്റെ ഘടന അളവിന്റെയും അതിലടങ്ങിയ തന്മാത്രകൾ ആറ്റത്തിന്റെ ഘടന വരെയുള്ള അറ്റിസ്ഥാനത്തിൽ പഠിക്കുന്നു. രസതന്ത്രശാസ്ത്രജ്ഞൻ ശ്രദ്ധയോടെ വസ്തുക്കൾതമ്മിലുള്ള അനുപാതവും രാസപ്രവർത്തന തോതും മറ്റു രാസസ്വഭാവങ്ങളും അളക്കുന്നു. 'chemist' എന്ന് ഇവിടെ ഉപയോഗിച്ചിരിക്കുന്ന ഇംഗ്ലിഷ് പദം കോമൺ വെൽത്ത് രാജ്യങ്ങളിലെ ഇംഗ്ലിഷിൽ ഫാർമസിസ്റ്റ് എന്ന അർഥത്തിലും ഉപയോഗിച്ചുവരുന്നുണ്ട്.
രസതന്ത്രശാസ്ത്രജ്ഞൻ തന്റെ ഈ അറിവ് ഉപയോഗിച്ച്, അപരിചിതമായ മറ്റു രാസവസ്തുക്കളുടെ ഘടന, രാസ സ്വഭാവം ഇവ പഠിക്കുന്നു. ഇതോടൊപ്പംതന്നെ, ഉപയോഗപ്രദമായ പ്രകൃതിയിലുള്ള വിവിധ വസ്തുക്കളെ പുനർനിർമ്മിക്കാനും വലിയ അളവിൽ നിർമ്മിക്കാനും പുതിയതും കൃത്രിമമായതും ആയ വിവിധ രാസപദാർഥങ്ങളെ നിർമ്മിച്ചെടുക്കാനും വേണ്ട ഉപകാരപ്രദമായ രീതികൾ കണ്ടെത്താനും ശ്രമിക്കുന്നു. രസതന്ത്രശാസ്ത്രജ്ഞൻ രസതന്ത്രത്തിന്റെ അനേകം ഉപവിഭാഗങ്ങളിൽ പരിശീലനം നേടുന്നു. പദാർഥ ശാസ്ത്രജ്ഞരും ലോഹനിർമ്മാണവിദഗ്ദരും രസതന്ത്രശാസ്ത്രജ്ഞന്റെ അതേ വിജ്ഞാനസമ്പാദനവും കഴിവുമാണ് ആർജ്ജിക്കുന്നത്. രാസ ഫാക്ടറികളുടെ നിർമ്മാണവും പ്രവർത്തനങ്ങളും നോക്കി നടത്തുന്ന രാസ-എഞ്ചിനീയർ മാരുമായി ഒരു രസതന്ത്രശാസ്ത്രജ്ഞൻ ചേർന്നുപ്രവർത്തിക്കുന്നു.
രസതന്ത്രത്തിന്റെ ചരിത്രം
തീയുടെ കത്തലിൽ നിന്നാകാം രസതന്ത്രത്തിന്റെ ഉൽഭവം എന്നു കരുതാം. തീ ഒരു വസ്തുവിനെ കത്തിച്ച് മറ്റൊരു വസ്തുവാക്കി മാറ്റുന്നു എന്നത് പണ്ടുമുതലേ ആളുകളെ ചിന്തിപ്പിക്കുകയും താല്പര്യമുണ്ടാക്കുകയും ചെയ്തു. തീ ആണ് ഇരുമ്പ്, ഗ്ലാസ് ഇവയുടെ കണ്ടുപിടിത്തത്തിലേയ്ക്കു നയിച്ചത്.
വിദ്യാഭ്യാസം
ഉദ്യോഗം ലഭിക്കാൻ രസതന്ത്രശാസ്ത്രജ്ഞനു കുറഞ്ഞത് ഒരു ബിരുദമെങ്കിലും വേണ്ടതാണ്. എന്നാൽ ഇന്ന് പല സ്ഥാനങ്ങൾ ലഭിക്കാനും പ്രത്യേകിച്ച് ഗവേഷണങ്ങൾക്ക്, ഡൊക്ടർ ഓഫ് ഫിലോസഫി ആവശ്യമായിരിക്കുന്നു.
ജോലി
രസതന്ത്രശാസ്ത്രജ്ഞർക്കു ജോലി നൽകുന്ന 3 പ്രധാന വിഭാഗങ്ങളുണ്ട്. അവ, അക്കാദമിക് സ്ഥാപനങ്ങൾ, വ്യവസായം, സർക്കാർ പരീക്ഷണ സ്ഥാപനങ്ങൾ എന്നിവയാകുന്നു.
ജോലിസംബന്ധമായ സംഘടനകൾ
രസതന്ത്രശാസ്ത്രജ്ഞർ അവർക്കായുള്ള സംഘടനകളിൽ അംഗങ്ങളായിരിക്കും. യു കെയിൽ റോയൽ സൊസൈറ്റി ഓഫ് കെമിസ്ട്രിയും യുണൈറ്റെഡ് സ്റ്റേറ്റ്സിൽ അമേരിക്കൻ കെമിക്കൽ സൊസൈറ്റിയും ഇത്തരം സംഘടനകൾ ആകുന്നു.
പുരസ്കാരങ്ങൾ
രസതന്ത്രശാസ്ത്രജ്ഞനു ലഭിക്കുന്ന ഏറ്റവും വലിയ പുരസ്കാരം രസതന്ത്രത്തിലെ നോബൽ സമ്മാനം ആണ്. 1901 മുതൽ റോയൽ സ്വീഡിഷ് അക്കാദമി ഓഫ് സയൻസസ് ആണിതു നൽകിവരുന്നത്.
അവലംബം
വർഗ്ഗം:ശാസ്ത്രജ്ഞർ വർഗ്ഗം:രസതന്ത്രജ്ഞർ വർഗ്ഗം:ശാസ്ത്രമേഖലയുമായി ബന്ധപ്പെട്ട് പ്രവർത്തിക്കുന്നവർ
വരയൻനീലി
ഒരു നീലി ചിത്രശലഭമാണ് വരയൻനീലി ‌ (Opaque Six-line Blue). Nacaduba beroe എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
ഗോവ, മഹാരാഷ്ട്ര ,  എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ജനുവരി,സെപ്റ്റംബർ-ഒക്ടോബർ	 മാസങ്ങളിലാണ് ഇവയെ കാണാറുള്ളത്.
കാട്ടുകഴഞ്ചി ചെടിയാണ് ഇതിന്റെ ലാർവാ ഭക്ഷ്യ സസ്യം
പുറം കണ്ണികൾ
വർഗ്ഗം:നീലി ചിത്രശലഭങ്ങൾ
ഡ്രിയ ഡി മറ്റെയോ
ആൻഡ്രിയ ഡോണ ഡി മറ്റെയോ (ജനനം 19 ജനുവരി 1972) ഒരു അമേരിക്കൻ അഭിനേത്രിയാണ്. എബിസി യുടെ ഡെസ്പെറേറ്റ് ഹൌസ്‍വൈവ്സ് എന്ന പരമ്പരയിലെ ആൻജി ബോളൻ, എൻബിസി ഹാസ്യ പരമ്പരയായ ജോയിലെ ജോയ് ട്രിബ്ബിയാനി യുടെ സഹോദരി ജിനയുടെ വേഷം, എഫ്എക്സ് പരമ്പരയായ സൺസ് ഓഫ് അനാർക്കി യിലെ വെൻഡി കെയ്സ്, എച്ച്ബിഒ ഡ്രാമാ പരമ്പരയായ ദ സൊപ്രാനോസിലെ അഡ്രിയാന ലാ സെർവ എന്നിവയിലൂടെയാണ് അവർ രംഗത്തു കൂടുതലായി അറിയപ്പെടുന്നത്. സൊപ്രാനോസിലെ വേഷം ഒരു നാടക പരമ്പരയിലെ മികച്ച സഹനടിക്കുള്ള പ്രൈം ടൈം എമ്മി അവാർഡ് നേടുന്നതിനു സഹായിച്ച വേഷമായിരുന്നു. എൻബിസിയുടെ അമേരിക്കൻ ക്രൈം നാടക ടെലിവിഷൻ പരമ്പരയായ ഷേഡ്സ് ഓഫ് ബ്ലൂ വിൽ ഡെറ്റ്. ടെസ് നസാറിയോ എന്ന വേഷവും ചെയ്തിരുന്നു.
ജീവിതരേഖ
ഇറ്റാലിയൻ വംശജയായ ഡി മറ്റെയോ ന്യൂയോർക്കിലെ ക്യൂൻസിലുള്ള വൈറ്റ്സ്റ്റോണിലാണ് ജനിച്ചത്. ഒരു നാടകകൃത്തും നാടകമെഴുത്തിൽ പരിശീലനം നൽകുന്ന അധ്യാപികയായിരുന്ന മാതാവ് ഡോണ്. പിതാവ് ആൽബർട്ട് ഒരു ഗൃഹോപകരണ നിർമ്മാതാവും അവെരിബോർഡ്മാൻ ആന്റ് കാർലൈൽ എന്ന സ്ഥാപനത്തിന്റെ ഉടമയും സിഇഒയുമായിരുന്നു. ഒരു റോമൻ കത്തോലിക്ക കുടുംബത്തിലാണ് അവർ വളർന്നത്.
തൊഴിൽരംഗം
ലയോള സ്കൂളിൽ നിന്ന് ബിരുദപഠനത്തിനു ശേഷം, ന്യൂയോർക്ക് യൂണിവേഴ്സിറ്റി യിലെ ടിഷ് സ്കൂൾ ഓഫ് ആർട്ട്സിൽ പഠനം നടത്തി. ആദ്യകാലത്ത് നടിയെന്നതിനേക്കാളുപരി ഒരു സംവിധായികയാകാനാണ് അവർ ആഗ്രഹിച്ചത്. ദ സൊപ്രാണോസ് എന്ന പരമ്പരയിലെ ഡി മറ്റെയോയുടെ ആദ്യകാലവേഷം തൊഴിൽരംഗത്തു ചുവടുറപ്പിക്കുന്നതിന് അവരെ ഒട്ടേറെ സഹായിച്ചു. സ്വോർഡ് ഫിഷ്, ഡ്യുയുസ് വൈൽഡ്, ദി പെർഫെക്ട് യു, പ്രേ ഫോർ റോക്ക് ആൻഡ് റോൾ, ജോൺ കാർപ്പന്റേഴ്സിന്റെ 1976 ലെ ആക്ഷൻ സിനിമയായിരുന്ന അസോൾട്ട് ഓൺ പ്രിൻസിങ്റ്റ് 13 എന്ന ചിത്രത്തിന്റെ 2005 ലെ റീമേക്ക് എന്നിങ്ങനെ നിരവധ ചലച്ചിത്രങ്ങളിലു അവർ വേഷമിട്ടിരുന്നു.
പാറ്റ് കമ്മിൻസ്
പാറ്റ് കമ്മിൻസ് (ജനനം: 8 മേയ് 1993, സിഡ്നി, ഓസ്ട്രേലിയ ) ഒരു ഓസ്ട്രേലിയൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു വലംകൈയ്യൻ ഫാസ്റ്റ് ബൗളറാണ് അദ്ദേഹം. 145 കിലോമീറ്ററിലേറെ വേഗമുള്ള പന്തുകൾ തുടർച്ചയായി എറിയാൻ കഴിവുള്ള കളിക്കാരനാണ് അദ്ദേഹം. ഇന്ത്യൻ പ്രീമിയർ ലീഗിൽ കൊൽക്കത്ത നൈറ്റ് റൈഡേഴ്സിനു വേണ്ടി അദ്ദേഹം കളിക്കുന്നുണ്ട്.
അവലംബം
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ വർഗ്ഗം:മേയ് 8-ന് ജനിച്ചവർ വർഗ്ഗം:1993-ൽ ജനിച്ചവർ
ചീമേനി കൂട്ടക്കൊല
1987 മാർച്ച് 23ന് ചീമേനി ഗ്രാമത്തിൽ അഞ്ചു സിപിഐഎം പ്രവർത്തകരും ഒരു യൂത്ത് കോൺഗ്രസ് നേതാവും കൊല്ലപ്പെട്ട സംഭവം ആണ് ചീമേനി കലാപം. അന്നേദിവസം വൈകിട്ട് അഞ്ചുമണിക്ക് ശേഷമാണ് കേരളത്തിലെ കാസർകോട് ജില്ലയിലെ ചീമേനിയിൽ ഈ സംഭവം നടക്കുന്നത്.
ഈ സംഭവം അറിഞ്ഞ് ഇ എം എസും ഇ കെ നായനാരും ഉൾപ്പെടെയുള്ള ജനനേതാക്കൾ ചീമേനിയിലെത്തി. ജാലിയൻവാലാബാഗിനു സമാനമാണ് സംഭവമെന്നാണ് ഇ എം എസ് പറഞ്ഞത്
പശ്ചാത്തലം
1980കളുടെ തുടക്കത്തിൽ തന്നെ ചീമേനി പ്രദേശത്ത് കോൺഗ്രസ് - സിപിഎം സംഘർഷം ഉണ്ടായിരുന്നു. 1981ന് യൂത്ത് കോൺഗ്രസ് നേതാവ് ശശീന്ദ്രൻ വധിക്കപ്പെട്ടത് ഏറെ കോളിളക്കം സൃഷ്ടിച്ചിരുന്നു. 1987ലെ തിരഞ്ഞെടുപ്പിനെ തുടർന്ന് നടന്ന സംഘർഷത്തിൽ യുഡിഎഫ് ബൂത്ത് ഏജന്റും കോൺഗ്രസ് നേതാവുമായ പിലാന്തോളി കൃഷ്ണൻ കൊലചെയ്യപ്പെട്ടു. ഇതിൽ പ്രതിഷേധിച്ച് നടത്തിയ പ്രകടനം അക്രമാസക്തമാകുകയും അത് തീവയ്പ്പിൽ കലാശിക്കുകയും ചെയ്തു.
കൊലപാതകങ്ങൾ
കോൺഗ്രസ് പ്രവർത്തകൻ പിലാന്തോളി കൃഷ്ണൻ, സിപിഐഎം പ്രവർത്തകരായ വി. കുഞ്ഞിക്കണ്ണൻ, പി. കുഞ്ഞപ്പൻ, ആലവളപ്പിൽ അമ്പു, സി. കോരൻ, എം. കോരൻ എന്നിവരാണ് കൊല്ലപ്പെട്ടത് .സ്ത്രീകളും കുട്ടികളും അടങ്ങുന്ന അറുപതോളം കമ്മ്യൂണിസ്റ്റ് പ്രവർത്തകർ സിപിഐഎം ഓഫീസ് കേന്ദ്രീകരിച്ചു തെരഞ്ഞെടുപ്പിന്റെ കണക്ക് വിശകലനം ചെയ്യവേ ആണ് കോൺഗ്രസ്സ് പ്രവർത്തകരുടെ ആക്രമണം ഉണ്ടായത് കുറെ ആളുകൾ ഓടിപ്പോയി, ബാക്കിയുള്ളവർ സിപിഐഎം ഓഫീസിൽ അഭയം തേടി വാതിലുകളും ജനാലകളും അടച്ചു.അക്രമികൾ ജനൽ തകർത്തു പുര മേയുന്ന പുൽക്കെട്ടുകൾ കത്തിച്ച് അകത്തേക്കിട്ടു. ഓഫീസിന് തീ കൊളുത്തി. ഓഫീസിൽ നിന്ന് പുറത്തു ചാടിയവരെ മാരകായുധങ്ങൾ ഉപയോഗിച്ചു വെട്ടി വീഴ്ത്തിയ ശേഷം പുല്ലിൽ പൊതിഞ്ഞു തീവെച്ചു കൊല്ലുകയായിരുന്നു. ബസ് കാത്തുനിന്ന ആളെ അമ്മി കല്ല് കൊണ്ട് തലക്കടിച്ചും കൊലപ്പെടുത്തി.
കോടതി നടപടികൾ
ചീമേനി കേസിലെ പ്രതികളെ കോടതി വെറുതെവിട്ടു.
അനുബന്ധ സംഭവങ്ങൾ
പ്രതിചേർക്കപ്പെട്ട പ്രധാന പ്രതികളായ.എം. ജോസ്, കെ.പി. സുരേന്ദ്രൻ എന്നിവർ 1990 ലും ബെന്നി അബ്രഹാം 1995 ലും കൊലചെയ്യപ്പെട്ടു. ജോസ്, സുരേന്ദ്രൻ എന്നിവർ ചീമേനിയിലെയും ബെന്നി അബ്രഹാം പയ്യന്നൂരിലെയും നേതാക്കൾ ആയിരുന്നു.
ബേർഡ് ഇന്റലിജൻസ്
പക്ഷികൾ പ്രയോഗിക്കുന്ന ബുദ്ധിശക്തിയും അതിന്റെ അളവുകോലും നിർവ്വചിക്കുന്നതാണ് ബേർഡ് ഇന്റലിജൻസ് മനുഷ്യേതര ജീവജാലങ്ങളിൽ ബുദ്ധി നിർണ്ണയിക്കുന്നതിനോ അളക്കുന്നതിനോ ചെയ്യുന്നതിലുള്ള ബുദ്ധിമുട്ട് ശാസ്ത്രീയ പഠനത്തിനു വിഷമകരമാവുന്ന വിഷയം ആണ്. ശരീരഘടനാപരമായി പക്ഷികളുടെ തലയുടെ വലിപ്പവുമായി (ഇതിൽ 10,000 സ്പീഷീസുകൾ, നേരിട്ടുള്ള പിൻതുടർച്ചക്കാരാണ്. തെറാപ്പോഡ് ദിനോസറുകളും അത്തരത്തിലുള്ളവതാണ്) താരതമ്യപ്പെടുത്തുമ്പോൾ താരതമ്യേന വലിയ തലച്ചോറാണ് ഇതിനുള്ളത്. ദൃശ്യവും കേൾവിയുടെ ഇന്ദ്രിയങ്ങളും ഭൂരിഭാഗം ജന്തുക്കളിലും നന്നായി വികസിച്ചിട്ടുണ്ട്. സ്‌പർശനപരവും ഘ്രാണപരമായ ഇന്ദ്രിയങ്ങളും ഏതാനും ഗ്രൂപ്പുകളിൽ മാത്രമേ തിരിച്ചറിഞ്ഞിട്ടുള്ളൂ. ആശയവിനിമയം നടത്താൻ ദൃശ്യ സിഗ്നലുകൾ ഉപയോഗിച്ചും അതുപോലെ തന്നെ ശബ്ദമുണ്ടാക്കിയും പാട്ടുപാടിയും പക്ഷികൾ ആശയവിനിമയം നടത്തുന്നു. ഇന്റലിജൻസ് പരിശോധന സെൻസർ സ്റ്റിമുലയിലേക്കുള്ള പ്രതികരണങ്ങളെ അടിസ്ഥാനമാക്കിയുള്ളതാണ്.
ബാഹ്യ ലിങ്കുകൾ
വർഗ്ഗം:പക്ഷികൾ
ഇളങ്കോ‌അടികൾ
സംഘകാല മഹാകാവ്യങ്ങളിലൊന്നായ ചിലപ്പതികാരത്തിന്റെ രചയിതാവാണ് ഇളങ്കോവടികൾ അഥവാ ഇളംകോ അടികൾ (ഇംഗ്ലീഷ്: Ilango Adigal, തമിഴ്: இளங்கோ அடிகள்). ചേരരാജാവായിരുന്ന ചേരൻ ചെങ്കുട്ടുവന്റെ അനുജനായിരുന്ന അദ്ദേഹം ജൈനമതക്കാരനായിരുന്നു. തമിഴ് സാഹിത്യത്തിലെ 5 മഹാകാവ്യങ്ങളിലൊന്നായി ചിലപ്പതികാരം അറിയപ്പെടുന്നു ഐതിഹ്യപ്രകാരം ഏതോ ജ്യോത്സ്യൻ ഇളങ്കോവടികൾ രാജാവാകുമെന്നു പ്രവചിച്ചു. എന്നാൽ മൂത്ത സഹോദരനും യഥാർത്ഥ അവകാശിയുമായ ചെങ്കുട്ടുവൻ ജീവിച്ചിരുന്നതിനാൽ ഇളംകോ ജൈനമതം സ്വീകരിച്ച് സന്യാസിയായി തീർന്നുവത്രേ. തമിഴ് സാഹിത്യത്തിലെ മറ്റൊരു മഹാകാവ്യമായ മണിമേഖലയെഴുതിയ ബുദ്ധസന്ന്യാസിയായിരുന്ന ചാത്തനാർ, അദ്ദേഹത്തിന്റെ സമകാലികനായിരുന്നു എന്നു കരുതുന്നു.
പരാമർശങ്ങൾ
വർഗ്ഗം:സംഘകാല സാഹിത്യകാരന്മാർ വർഗ്ഗം:തമിഴ് സാഹിത്യകാരന്മാർ
പട്രീഷ്യ കിഹോറോ
മുൻകാലജീവിതം
1986 ജനുവരിയിൽ ജനിച്ച് കെനിയയുടെ തലസ്ഥാനമായ നെയ്‌റോബിയിൽ വളർന്ന കിഹോറോ, പ്രൈമറി സ്കൂൾ വിദ്യാഭ്യാസത്തിനായി ഷെപ്പേർഡ്സ് ജൂനിയർ പ്രൈമറി സ്കൂളിൽ ചേർന്നു. പിന്നീട് നെയ്റോബിയിലെ മോയി ഗേൾസ് ഹൈസ്കൂളിലേക്ക് മാറി. അവരുടെ ഒ ലെവൽ വിദ്യാഭ്യാസത്തിനുശേഷം അവർ മോയി യൂണിവേഴ്സിറ്റിയിൽ സ്കൂൾ ഓഫ് സയൻസ് ആൻഡ് സൈക്കോളജിയിൽ ചേർന്നു. മോയി സർവ്വകലാശാലയിലായിരിക്കുമ്പോൾ ടസ്‌കർ പ്രൊജക്‌റ്റ് ഫെയിമിന്റെ മൂന്നാം സീസണിന്റെ ഓഡിഷൻ അവർ തിരഞ്ഞെടുത്തു.
2009-12
2009 മാർച്ചിൽ, റിയാലിറ്റി ആലാപന മത്സരമായ ടസ്കർ പ്രോജക്റ്റ് ഫെയിമിനായി കിഹോറോ ഓഡിഷൻ നടത്തി. 2010-ൽ ജസ്റ്റ് എ ബാൻഡിന്റെ ഹാ-ഹെ എന്ന ഗാനത്തിന്റെ മ്യൂസിക് വീഡിയോയിൽ അവർ അഭിനയിച്ചു. അത് നായകനായ മക്മെൻഡെയെ കേന്ദ്രീകരിച്ച് ആഗോള ശ്രദ്ധയാകർഷിച്ചു. 2011-ൽ മാറ്റങ്ങൾ എന്ന നാടക പരമ്പരയിൽ അവർ പെറ്റ് നഞ്ജലയായി അഭിനയിച്ചു. അതേ വർഷം തന്നെ മിസ് നോബഡി എന്ന ചിത്രത്തിലെ പ്രധാന കഥാപാത്രത്തെ അവർ അവതരിപ്പിച്ചു. അത് 2011 ലെ കലാഷ അവാർഡിൽ "സിനിമയിലെ പ്രധാന നടി" വിഭാഗത്തിൽ നാമനിർദ്ദേശം ചെയ്യപ്പെടുന്നതിന് കാരണമായി. 2012-ൽ, ഗ്രൂവ് തിയറി എന്ന സംഗീത നാടകത്തിലെ പ്രധാന കഥാപാത്രങ്ങളിൽ ഒരാളായി അവർ തിരഞ്ഞെടുക്കപ്പെട്ടു. വിക്ടോറിയ യൂണിവേഴ്‌സിറ്റിയിലെ അഞ്ച് വിദ്യാർത്ഥികളുടെ ജീവിതത്തെ ചുറ്റിപ്പറ്റിയുള്ള ഒരു കഥയിൽ സാമ്മിന്റെ (കെവിൻ മൈന അവതരിപ്പിച്ചത്) പ്രണയിനിയായ ബിസ്‌ക്കറ്റിനെ അവർ അവതരിപ്പിച്ചു.
2013-14
2013-ൽ അവർ ദ ഫാറ്റനിംഗ് റൂം എന്ന റിയാലിറ്റി ഷോയിൽ പ്രത്യക്ഷപ്പെട്ടു. അത് അവരുടെ സഹ അഭിനേതാക്കളെയും തെക്ക്-കിഴക്കൻ നൈജീരിയയിലെ എഫിക് ജനതയുടെ ആചാരങ്ങളും പാരമ്പര്യങ്ങളും പര്യവേക്ഷണം ചെയ്യാൻ പ്രേരിപ്പിച്ചു. 2014-ൽ, റഷ് എന്ന പരമ്പരയിലെ എഡിറ്ററായ 28-കാരിയായ നാനയായി അവർ അഭിനയിച്ചു. ജാനറ്റ് എംബുഗുവ, വെൻഡി കിമാനി, വെൻഡി സങ്കലെ, മരിയാനെ നുണ്ടോ എന്നിവർക്കൊപ്പം അവർ അഭിനയിച്ചു.
2015-ഇന്ന്
2015-ൽ, മകുടാനോ ജംഗ്ഷൻ എന്ന പരമ്പരയിൽ മഖ്ബുൽ മുഹമ്മദിന്റെ മകളായി അഭിനയിച്ചു. 2018-ൽ, നിരൂപക പ്രശംസ നേടിയതും വിവാദപരവുമായ റാഫിക്കി എന്ന സിനിമയിൽ പ്രധാന കഥാപാത്രങ്ങളിലൊന്നിന്റെ പിതാവിന്റെ നവ വധു ജോസഫൈൻ എന്ന കഥാപാത്രത്തെ കിഹോറോ അവതരിപ്പിച്ചു. അവർ ഒരു റേഡിയോ ഹോസ്റ്റ് കൂടിയാണ്.
പുറംകണ്ണികൾ
വർഗ്ഗം:1986-ൽ ജനിച്ചവർ വർഗ്ഗം:കെനിയൻ ചലച്ചിത്രനടിമാർ
എപ്പടി പാടിനാരോ
ശുദ്ധാനന്ദ ഭാരതി തമിഴ്ഭാഷയിൽ രചിച്ചിരിക്കുന്ന കർണ്ണാടകസംഗീതകൃതിയാണ് എപ്പടി പാഡിനാരോ. ദേവഗാന്ധാരിരാഗത്തിൽ ആദിതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
പല്ലവി
എപ്പടി പാടിനാരോ തിരുവഡിയാർ അപ്പഡി പാട നാൻ ആശൈ കൊണ്ടേൻ ശിവനേ (എപ്പഡി)
അനുപല്ലവി
അപ്പരും സുന്ദരരും ആളുടൈ പിള്ളയും അരുൾ മണി വാചകരും പൊരുളുണർന്ത് ഉന്നൈയേ (എപ്പഡി)
ചരണം
ഗുരുമണി ശങ്കരരും അരുമൈ തായുമാനാരും അരുണഗിരിനാതരും അരുൾ ജ്യോതി വള്ളലും കരുണൈക്കടൽ പെരുഗി കാതലിനാൽ ഉരുഗി കനിത്തമിഴ് സൊല്ലിനാൽ ഇനിദുനൈ അനുദിനം (എപ്പഡി)
പുറത്തേക്കുള്ള കണ്ണികൾ
വർഗ്ഗം:ശുദ്ധാനന്ദ ഭാരതി ചിട്ടപ്പെടുത്തിയ കൃതികൾ വർഗ്ഗം:ദേവഗാന്ധാരി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ വർഗ്ഗം:തമിഴ് ഭാഷയിൽ ചിട്ടപ്പെടുത്തിയ സംഗീതകൃതികൾ
ഇറാക്കിലെ സ്ത്രീകൾ
ഇരുപത്തിയൊന്നാം നൂറ്റാണ്ടിലെ ഇറാഖിലെ സ്ത്രീകളുടെ സ്ഥാനത്തെ ബാധിക്കുന്ന വിവിധ ഘടകങ്ങൾ നിലനിൽക്കുന്നു. യുദ്ധങ്ങൾ, പ്രത്യേകിച്ച് ഇറാക്ക് യുദ്ധം ഇതിലൊരു പ്രധാന ഘടകമാണ്. മതവിഭാഗീയത, ഇസ്ലാമിക നിയമത്തെക്കുറിച്ചുള്ള സംവാദങ്ങൾ, ഇറാഖിലെ ഭരണഘടന, സാസ്ക്കാരിക പാരമ്പര്യങ്ങൾ, ആധുനിക മതേതരത്വം തുടങ്ങിയവയെല്ലാം സ്ത്രീകളുടെ സ്ഥാനത്തെ വിവിധ തലങ്ങളിൽ സ്വാധീനിക്കുന്നു. യുദ്ധങ്ങളിലും ആഭ്യന്തരകലഹങ്ങളിലുമായി ആയിരക്കണക്കിന് ഇറാക്കി ഇക്കാലത്ത് സ്ത്രീകൾ വിധവകളായത്തീർന്നു. വനിതാസംഘടനകളും മറ്റും സ്ത്രീപീഠനങ്ങൾക്കെതിരെ പോരാട്ടം നടത്തുകയും അതേസമയം തന്നെ സ്ത്രീകളുടെ പദവി ഭരണത്തിലും വിദ്യാഭ്യാസം, ജോലിസ്ഥലം തുടങ്ങി വിവിധ തലങ്ങളിൽ മെച്ചപ്പെടുത്തുന്നതിനുള്ള പ്രവർത്തനങ്ങളിലും ഏർപ്പെട്ടുവരുന്നുണ്ട്.
അവലംബം
വർഗ്ഗം:സ്ത്രീത്വം രാജ്യം തിരിച്ച്
അച്ചടക്കം
ജീവജാലങ്ങളിൽ സൃഷ്ടിക്കപ്പെടുന്ന ശിക്ഷണബോധത്തെയാണ് അച്ചടക്കം എന്ന വാക്കിനാൽ അർഥമാക്കുന്നത്. അച്ചടക്കം എന്ന പദം ഇംഗ്ളീഷിലെ ഡിസിപ്ളിന് (discipline) സമാനമായിട്ടാണ് സാധാരണ പ്രയോഗിച്ചുവരുന്നത്. ഡിസിപ്ളിൻ എന്ന പദത്തിന് പരിശീലനം, അധീനത്തിൽ കൊണ്ടുവരിക എന്നെല്ലാം അർഥങ്ങളുണ്ട്. ഡിസിപ്ളിൻ പാലിക്കുന്നവനാണ് ഡിസൈപ്പിൾ (disciple). ഡിസിപ്ളിൻ എന്ന പദത്തിന് ഓരോ കാലത്തുണ്ടായ അർഥഭേദങ്ങളെയെല്ലാം കണക്കിലെടുത്തുകൊണ്ട് പെരുമാറ്റത്തിലും പ്രവൃത്തിയിലും പ്രത്യേകം അധ്യയനാഭ്യാസങ്ങൾ നൽകി ശിഷ്യരെയും അനുയായികളെയും കീഴുദ്യോഗസ്ഥൻമാരെയും സൈനികരെയും നിർദിഷ്ട പരിശീലനക്രമങ്ങളിൽ ഉറപ്പിച്ചുനിർത്തുന്ന പ്രക്രിയ എന്നും അച്ചടക്കത്തെ നിർവചിക്കാം. അച്ചിൽ - ഒരു നിർദിഷ്ട രൂപമാതൃകയിൽ - അല്ലെങ്കിൽ പെരുമാറ്റരീതിയിൽ (mould or pattern) അടങ്ങൽ എന്നും അച്ചം (ഭയം) കൊണ്ടുള്ള അടക്കം എന്നും അച്ചടക്കത്തിന് മലയാളമഹാനിഘണ്ടുവിൽ അർഥം പറഞ്ഞുകാണുന്നു.
ചിട്ടപ്പെടുത്തിയ പെരുമാറ്റരീതികളെ ഉദ്ദേശിച്ചാണ് സാധാരണയായി അച്ചടക്കമെന്ന പദം പ്രയോഗിക്കുന്നത്. പട്ടാളച്ചിട്ടയെ സൂചിപ്പിക്കുന്നതിന് മിലിട്ടറി ഡിസിപ്ളിൻ (military discipline) എന്നുപറയുന്നു. ഒരു സ്ഥാപനത്തിൽ ക്രമവും ചിട്ടയും കാണുന്നെങ്കിൽ അവിടെ നല്ല അച്ചടക്കമുണ്ടെന്നു പറയുക സാധാരണമാണ്. എന്നാൽ ബാഹ്യമായ ക്രമം (order) മാത്രമല്ല അച്ചടക്കം അഥവാ വിനയം. അത് ആഭ്യന്തരമായുണ്ടാകേണ്ട സ്വയംനിയന്ത്രണം കൂടിയാണ്.
പലരും ക്രമം പാലിക്കുന്നത് അധികാരത്തെ ഭയന്നാണ്. എന്നാൽ യഥാർഥ വിനയമാകട്ടെ ആത്മനിയന്ത്രണത്തിൽനിന്നും ഉദ്ഭൂതമാകുന്ന മനോദാർഢ്യത്തിന്റെ ഫലമാകുന്നു. സ്വാതന്ത്ര്യവും വിനയവും ഒന്നിച്ചു പോകേണ്ട രണ്ടു വിശിഷ്ടഗുണങ്ങളാണ്. സ്വാതന്ത്ര്യം എന്തും ചെയ്യാനുള്ള ലൈസൻസല്ല. നിയമത്തിനു വിധേയമായി പ്രവർത്തിക്കുവാനുള്ള അവകാശമാണ്. പൊതുനൻമയെ ലാക്കാക്കി മനുഷ്യൻ ചില നിയമങ്ങൾക്കു വിധേയനാകേണ്ടിയിരിക്കുന്നു. ഇതാണ് നാഗരികജീവിതത്തിന്റെ അടിത്തറ. നിയമമില്ലാത്തിടത്ത് അരാജകത്വം വളരും; സുരക്ഷിതത്വം നശിക്കും. നിയന്ത്രണം കൂടുന്തോറും സ്വാതന്ത്യ്രം കുറയും; സ്വാതന്ത്യ്രം കൂടുന്തോറും നിയന്ത്രണം കുറയും. എത്രമാത്രം സ്വാതന്ത്ര്യം, എത്രമാത്രം നിയന്ത്രണം എന്നതാണ് പ്രശ്നം. ഒരാളുടെ പ്രവർത്തനസ്വാതന്ത്ര്യം മറ്റൊരാളുടെ അവകാശത്തെ ധ്വംസിച്ചുകൂടാ. സ്വാതന്ത്യ്രത്തോടൊപ്പം ഒരുവന് ഉത്തരവാദിത്തവുമുണ്ട്. ഒരു നല്ല പൌരന് അന്യരോടും അവനവനോടു തന്നെയും ഉത്തരവാദിത്തം ഉണ്ടായിരിക്കണം. അന്യരുടെ അവകാശങ്ങൾ അനുവദിക്കുന്നതിൽ ശ്രദ്ധാലുവായിരിക്കുക, അവനവന്റെ സിദ്ധികളെ തനിക്കും മറ്റുള്ളവർക്കും ഗുണപ്രദമാംവണ്ണം വളർത്തുന്നതിൽ ഉത്സുകനായിരിക്കുക ആദിയായവയാണ് ഒരുവന്റെ ചുമതലകൾ. ഓരോരുത്തരും ആരംഭത്തിൽ മുതിർന്നവരുടെ നിയന്ത്രണത്തിന് വിധേയരായി അച്ചടക്കം പാലിച്ച് സ്വയം നിയന്ത്രിക്കുവാനുളള കഴിവ് ആർജിക്കുകയാണ് വേണ്ടത്. നൻമയും തിൻമയും വിവേചനം ചെയ്തു നൻമയോടുള്ള താത്പര്യവും തിൻമയോടുള്ള വെറുപ്പും മൂലം ഒരാൾ തന്റെ വ്യാപാരങ്ങളെ സ്വയം നിയന്ത്രിച്ചുതുടങ്ങുമ്പോൾ വിനയബോധമുണ്ടായിത്തുടങ്ങിയെന്നു പറയാം. ചുരുക്കത്തിൽ യഥാർഥമായ അച്ചടക്കം ആത്മനിയന്ത്രണ ഫലമായുണ്ടാകുന്നതാണ്.
അച്ചടക്കം വിദ്യാഭ്യാസത്തിൽ
വിദ്യാലയപരിപാടികളുടെ സുഗമമായ നടത്തിപ്പിന് അച്ചടക്കം അത്യാവശ്യമാണ്. സ്കൂളിൽ ലഭിക്കുന്ന അച്ചടക്കബോധം പിൽക്കാലജീവിതത്തിലും കുട്ടികൾക്ക് പ്രയോജനപ്പെടുന്നു. വിദ്യാർഥികളുടെ അച്ചടക്കബോധം ഏറിയ പങ്കും അധ്യാപകന്റെ വ്യക്തിമാഹാത്മ്യം, വിദ്യാലയപരിതഃസ്ഥിതികളുടെ പര്യാപ്തത മുതലായവയെ ആശ്രയിച്ചിരിക്കുന്നു. ഇതിന് സഹായകങ്ങളായ രണ്ടു മാർഗങ്ങളാണ് സമ്മാനവും (reward) ശിക്ഷയും (punishment). പ്രതിഫലം പ്രതീക്ഷിക്കാതെയും ശിക്ഷയെ ഭയപ്പെടാതെയും നല്ലതു ചെയ്യുന്നതാണ് ഏറ്റവും ഉത്തമമായ പെരുമാറ്റവിധം. എന്നാൽ ഈ മാനസികനിലവാരത്തിലെത്താൻ വിദ്യാർഥിക്കെളുപ്പമല്ല. അതിന് സഹായിക്കുകയാണ് അധ്യാപകന്റെ ധർമം. അതുകൊണ്ട് സമ്മാനവും ശിക്ഷയും വളരെ വിവേകപൂർവമായി മാത്രമേ വിദ്യാലയങ്ങളിൽ പ്രയോഗിക്കുവാൻ പാടുള്ളു.
ശിക്ഷ പ്രധാനമായി രണ്ടു വിധമുണ്ട്: ഒന്ന് മാനസികമായോ ശാരീരികമായോ വേദനയുണ്ടാക്കുന്നത്; മറ്റേത് ഒരുവന് സിദ്ധിച്ചിട്ടുള്ള സുഖസൗകര്യങ്ങളിൽ കുറവു വരുത്തുന്നത്. ദണ്ഡനം (corporal punishment) ശരീരത്തെയും പരിഹാസം മനസ്സിനെയും ബാധിക്കുന്ന ശിക്ഷകളാണ്. ക്ളാസ്സുസമയം കഴിഞ്ഞും ക്ളാസ്സിലിരുന്നു പഠിക്കുവാൻ ആജ്ഞാപിക്കുക, കളികളിൽ ചേരുന്നതിനു വിലക്കു കല്പിക്കുക എന്നിവ രണ്ടാമത്തെ ഇനത്തിൽ പെടുന്നു. യാതൊരു വിധമായ ശിക്ഷാപരിപാടികളും കൂടാതെ ബോധനവും വിദ്യാലയഭരണവും നടത്തുകയെന്നതായിരിക്കണം അധ്യാപകന്റെ ലക്ഷ്യം. എങ്കിലും ശിക്ഷാനടപടികൾ സ്വീകരിക്കേണ്ട സന്ദർഭങ്ങൾ ആകസ്മികമായി വന്നുചേരാതിരിക്കുകയില്ല. വിദ്യാലയങ്ങളിൽ സാധാരണ പ്രയോഗിക്കാറുളള ലഘുശിക്ഷകളാണ് താക്കീത്, പരിഹാസം, ഭർത്സനം, മാർക്കുകുറയ്ക്കൽ, ശിക്ഷാപാഠം (imposition), പിഴ ആദിയായവ. സന്ദർഭാനുസരണമുള്ള താക്കീത് ഒട്ടൊക്കെ ഇതിനെ സഹായിക്കുന്നതാണ്. പരിഹാസം വളരെ സൂക്ഷിച്ചുമാത്രം പ്രയോഗിക്കേണ്ട ഉപായമാണ്. കുട്ടികളുടെ ആത്മാഭിമാനത്തിന് ക്ഷതം പറ്റുന്ന പരിഹാസം ഒരിക്കലും പ്രയോഗിക്കരുത്. ക്ളാസ്സിനു പുറത്താക്കുക, ക്ളാസ്സിൽ നിർത്തുക എന്നിങ്ങനെ കുട്ടികൾക്ക് മാനഹാനിയുണ്ടാക്കുന്ന ശിക്ഷകളും നല്കാറുണ്ട്. ശിക്ഷാപാഠം മൂലം കുട്ടികൾക്ക് പാഠഭാഗത്തോട് വെറുപ്പുണ്ടാകുമെന്നുള്ളതിനാൽ അതൊരു നല്ല ശിക്ഷയാണെന്നു പറയുക വയ്യ. കായികശിക്ഷ മുൻകാലങ്ങളിൽ വിദ്യാലയങ്ങളിൽ സർവസാധാരണമായിരുന്നു; അനുസരണശീലമുണ്ടാക്കാൻ ഇതു അത്യാവശ്യമാണെന്നു കരുതപ്പെട്ടിരുന്നു. എന്നാൽ അപരിഷ്കൃതമായ ഈ ശിക്ഷാരീതി വിദ്യാലയങ്ങൾക്ക് ഭൂഷണമല്ലെന്നാണ് ആധുനികപണ്ഡിതമതം. അധ്യാപകനും വിദ്യാർഥിയും തമ്മിലുള്ള പാവനബന്ധത്തെ ഈ ശിക്ഷാരീതി ശിഥിലമാക്കുന്നു. ദണ്ഡിക്കുന്നതും ദണ്ഡനമേല്ക്കുന്നതും ഒരു പോലെ അപമാനകരമാണ്. ഈ ശിക്ഷാരീതി കഴിയുന്നതും വർജ്ജിക്കേണ്ടതാണെന്ന് അഭിപ്രായമുണ്ട്. അഭിനന്ദനം, സമ്മാനം മുതലായവ മുഖേന മെച്ചപ്പെട്ട പെരുമാറ്റത്തിന് പ്രചോദനം നല്കാവുന്നതാണ്. സന്തോഷവും സംതൃപ്തിയും ഉളവാക്കി വിദ്യാലയപരിപാടികളോട് ആഭിമുഖ്യം ജനിപ്പിക്കുന്നതിനാവണം അധ്യാപകന്റെ ശ്രമം. സന്തോഷപ്രദമായ അനുഭവങ്ങൾ നല്കി നല്ല ശീലങ്ങൾ വളർത്തിയെടുക്കാൻ കഴിയും. പ്രശംസയും പ്രോത്സാഹനവും നല്കി നല്ല പെരുമാറ്റസമ്പ്രദായങ്ങൾ ഉറപ്പിക്കുവാൻ കഴിയും. ബുദ്ധിപൂർവം നിർവഹിച്ചാൽ സമ്മാനദാനം അഭിലഷണീയമായ പല ഫലങ്ങളും ഉളവാക്കും. പുസ്തകങ്ങൾ, കൌതുകസാധനങ്ങൾ, കളിപ്പാട്ടങ്ങൾ, മെഡലുകൾ, ഷീൽഡ്, കപ്പ്, സാക്ഷിപത്രങ്ങൾ ഇവയൊക്കെ സന്ദർഭാനുസരണം നല്കുന്നതു കൊള്ളാം. സമ്മാനദാനം നടത്തുമ്പോൾ വ്യക്തിപരമായ മത്സരം കുട്ടികളിൽ അനാരോഗ്യപരമായ മനോഭാവം ജനിപ്പിക്കാതിരിക്കാൻ ശ്രദ്ധിക്കേണ്ടതാണ്.
മാർഗങ്ങൾ
വിദ്യാലയങ്ങളിൽ അച്ചടക്കം സംരക്ഷിക്കുന്നതിന് അടിച്ചമർത്തൽ (repression), സ്വാധീനം ചെലുത്തൽ (impression), സ്വാതന്ത്ര്യം നൽകൽ (emancipation) എന്നിങ്ങനെ മൂന്നു മാർഗങ്ങൾ ഉപയോഗിക്കാവുന്നതാണ്. ശിശുസഹജമായ എല്ലാ വാസനകളെയും അടിച്ചമർത്തി അവരുടെ സകല പ്രകടനസ്വാതന്ത്ര്യങ്ങളെയും നിഷേധിച്ച് അച്ചടക്കം പാലിക്കുന്ന രീതിയാണ് ആദ്യത്തേത്. ജനാധിപത്യരാഷ്ട്രത്തിലെ സ്വതന്ത്രപൌരൻമാരെ വാർത്തെടുക്കുകയാണ് വിദ്യാഭ്യാസലക്ഷ്യമെങ്കിൽ ഈ സമ്പ്രദായം ഒട്ടും അഭികാമ്യമല്ലെന്ന് വ്യക്തമാണ്. അധ്യാപകന്റെയോ രക്ഷാകർത്താവിന്റെയോ വ്യക്തിത്വം കുട്ടികളിൽ സ്വാധീനം ചെലുത്തി അച്ചടക്കം സൃഷ്ടിക്കുന്നതാണ് രണ്ടാമത്തെ രീതി. ചില വിദ്യാലയങ്ങളുടെ പ്രശംസാർഹമായ പാരമ്പര്യം, അധ്യാപകരോടുള്ള ഭയഭക്തിബഹുമാനങ്ങൾ ഇവയെല്ലാം അച്ചടക്കപാലനത്തിൽ കുട്ടികളെ സ്വാധീനിക്കുന്നു. മാനസികമായ ഒരുതരം അടിച്ചമർത്തലാണിതെന്ന് വ്യാഖ്യാനിക്കാമെങ്കിലും വിനയപരിപാലനത്തിന് ഈ രീതി ഉപയോഗിക്കാവുന്നതാണ്. പ്രായമായവരുടെ നിയന്ത്രണത്തിൽനിന്ന് ശിശുക്കളെ വിമുക്തരാക്കി അച്ചടക്കം സ്വയം പരിശീലിക്കുവാൻ അവരെ അനുവദിക്കേണ്ടതാണെന്ന് മാഡം മോണ്ടിസോറി, എ.എസ്. നീൽ ആദിയായ വിദ്യാഭ്യാസവിദഗ്ദ്ധർക്ക് അഭിപ്രായമുണ്ട്. സ്വയം നിയന്ത്രണത്തിനുള്ള കഴിവ് വളർത്തിയെടുക്കാനുള്ള സാഹചര്യം ഒരുക്കുകയാണ് അധ്യാപകന്റെ കടമ. എ.എൻ. വൈറ്റ് ഹെഡ് പറയുന്നു: ''യഥാർഥവിനയനം സ്വയം വിനയനമത്രെ. അതുസാധിച്ചുകൊടുക്കുവാനുള്ള മാർഗ്ഗം സ്വാതന്ത്ര്യവുമാണ്.''
അച്ചടക്കരാഹിത്യം വിദ്യാലയത്തിൽ
അച്ചടക്കരാഹിത്യത്തിനടിസ്ഥാനം ഏറിയപങ്കും ശിശുവിന്റെ അപക്രമവത്കരണമാണ് (maladjustment). വീട്ടിലും വിദ്യാലയത്തിലുമുളള ചില സാഹചര്യങ്ങൾ ശിശുവിന്റെ ശരിയായ മാനസിക വളർച്ചയ്ക്ക് സഹായകമല്ലെന്നുവരാം. നിസ്സഹായതാബോധവും വിനയനരാഹിത്യവും അതു കാരണമായേക്കാം. ഗൃഹത്തിൽ ആവശ്യത്തിലധികം നിയന്ത്രണങ്ങൾക്ക് വിധേയനാകുന്ന ശിശു, അനാഥനായ കുട്ടി, സദാചാരപരമായി താണ മാനദണ്ഡങ്ങൾ പുലർത്തുന്ന ഭവനത്തിൽനിന്നുവരുന്ന ശിശു-ഇവരെല്ലാം വിദ്യാലയത്തിലെ അച്ചടക്കത്തിന് ഭീഷണിയാണ്. ചില വിദ്യാലയസാഹചര്യങ്ങളും അച്ചടക്കരാഹിത്യത്തിന് കാരണമാകാറുണ്ട്. ക്ലാസ്സിൽ പഠിപ്പിക്കുന്നതു മനസ്സിലാക്കാൻ വിഷമിക്കുന്ന കുട്ടി, ക്ലാസ്സിന്റെ നിലവാരത്തിൽ കവിഞ്ഞ വിജ്ഞാന നിലവാരമുള്ള കുട്ടി, കൊച്ചുകുട്ടികളുള്ള ക്ളാസ്സിലെ മടിയനായ മുതിർന്നവൻ, വാസനയ്ക്കനുസൃതമായ പ്രവർത്തന പരിപാടികളില്ലാത്തതിനാൽ നിരാശനായ കുട്ടി, നിർധനത്വമോ ശാരീരികാവശതയോമൂലം കൂട്ടുകാരുടെ മുമ്പിൽ അപഹാസപാത്രമാകുന്ന കുട്ടി - ഇവരെല്ലാം അച്ചടക്കത്തിനു വിലങ്ങുതടികളാണ്.
ഇവ കൂടാതെ ആധുനികലോകത്തിലെ യുവവിദ്യാർഥികളുടെ അച്ചടക്കരാഹിത്യത്തിനുള്ള പുതിയ ചില കാരണങ്ങൾ കൂടിയുണ്ട്. പഴയ തലമുറയുടെ ആദർശങ്ങളിലും നേട്ടങ്ങളിലും പുതിയ തലമുറ നിരാശാഭരിതരും അസംതൃപ്തരുമാണ്. പഴയ തലമുറയോട് അവർക്കു തീരെ ആദരവില്ല. ഭാവിയെ സംബന്ധിച്ച അരക്ഷിതബോധം അവരെ അലട്ടുന്നു. എങ്കിലും ഏതുരംഗത്തും സംഖ്യാബലം മൂലം എന്തും നേടിയെടുക്കാൻ തങ്ങൾക്ക് കഴിയുമെന്ന് അവർ അതിർകടന്നു വിശ്വസിക്കുന്നു. വിദ്യാർഥിക്ക് സ്വതഃസിദ്ധമായ അമിതോർജം സൃഷ്ടിപരമായി ചെലവഴിക്കാനുള്ള അവസരം ലഭിക്കാതെ വഴിമുട്ടിനില്ക്കുന്നതിനാൽ സാമൂഹിക വിരുദ്ധപ്രവർത്തനങ്ങളിൽ ഏർപ്പെടാൻ അവർ പ്രേരിതരാകുന്നു. ബാല്യത്തിനും യൗവനത്തിനും ഇടയിലുള്ള ഘട്ടമായ കൗമാരം ഒരു പ്രശ്നകാലമാണ്. ഇതോടൊപ്പം സമുദായത്തിൽ നടന്നുകൊണ്ടിരിക്കുന്ന പരിവർത്തനം മൂലം, മഹത്തായ ജീവിതമാതൃകകളായി പ്രവർത്തിക്കാൻ മുതിർന്നവർക്ക് കഴിയുന്നില്ല. ഏതുവിധം പെരുമാറണമെന്നു നിശ്ചയമില്ലാതെ അവരും കുഴങ്ങുകയാണ്. അച്ചടക്കരാഹിത്യത്തിന് മറ്റൊരു കാരണമാണ് രാഷ്ട്രീയനേതാക്കളും അധ്യാപകരും വിദ്യാർഥികളെ അവരുടെ കരുവാക്കാൻ ശ്രമിക്കുന്നത്. അശ്ളീല സാഹിത്യവും ഇന്നത്തെ സിനിമകളും വിദ്യാർഥികളെ അക്രമാസക്തരും അവിവേകികളുമാക്കിത്തീർക്കാൻ പോരുന്നവയാണ് എന്നും അഭിപ്രായമുണ്ട്.
==പരിഹാരമാർഗങ്ങൿ'കട്ടികൂട്ടിയ എഴുത്ത്'കട്ടികൂട്ടിയ എഴുത്ത്'കട്ടികൂട്ടിയ എഴുത്ത്'
അച്ചടക്കത്തിന്റെ പരമമായ ലക്ഷ്യം ആത്മനിയന്ത്രണം വളർത്തുകയാണ്. മാനസികവും സാമൂഹികവുമായ വളർച്ചയ്ക്കനുസൃതമായിരിക്കണം നിയമങ്ങൾ. അവ പരിപാലിക്കേണ്ടതിന്റെ ആവശ്യകത കഴിയുന്നത്ര വിദ്യാർഥിയെ ബോധ്യപ്പെടുത്തുകയും വേണം. നിയമങ്ങൾ കഴിയുന്നിടത്തോളം നിഷേധാത്മകങ്ങളാകാതെ നോക്കണം. നിയമലംഘനവും വിട്ടുവീഴ്ചയും ഒഴിവാക്കണം. സ്ഥിരത അച്ചടക്കപാലനത്തിന് അത്യാവശ്യമാണ്. കുട്ടികളുടെ സ്വാതന്ത്ര്യവാഞ്ഛയെ തൃപ്തിപ്പെടുത്തുന്നതിനുള്ള പരിപാടികൾ സ്കൂളിലുണ്ടാകണം. സ്കൂൾ പാർലമെന്റും വിദ്യാർഥിപ്രതിനിധികൾ അടങ്ങുന്ന ഭരണസമിതികളും സംഘടിപ്പിക്കാവുന്നതാണ്. കുട്ടികളിൽ വിദ്യാലയാഭിമാനം ഉണ്ടാക്കിയെടുക്കണം. അധ്യാപകരുടെ വ്യക്തിമാഹാത്മ്യം, പൂർവവിദ്യാർഥികളുടെ പ്രശസ്തമായ നേട്ടങ്ങൾ ഇവയൊക്കെ അഭിമാനബോധമുണ്ടാക്കാൻ സഹായിക്കുന്നവയാണ്. സംഘംചേർന്നുള്ള കളികൾ, വിദ്യാലയദിനാചരണംപോലുള്ള ആഘോഷപരിപാടികൾ, സ്കൗട്ടിംഗ്, എൻ.സി.സി., വിവിധതരം ക്ളബുകൾ ഇവയെല്ലാം അച്ചടക്കപരിശീലനത്തിനുള്ള ഉത്തമരംഗങ്ങളാണ്. അധ്യാപകരും അധ്യേതാക്കളും തമ്മിൽ ഉത്തമവും സൗഹൃദപൂർണവുമായ ബന്ധം ഉണ്ടായിരിക്കുന്നത് അച്ചടക്ക പരിപാലനത്തെ വളരെ സഹായിക്കും. വിദ്യാർഥികളുടെ ഊർജ്ജം മുഴുവനും ഉപയോഗിക്കത്തക്കവണ്ണം രാഷ്ട്രപുനഃസംഘടനാ പ്രവർത്തനങ്ങൾക്ക് സ്ഥാനം നല്കുന്ന ഒരു വിദ്യാഭ്യാസപദ്ധതി ആസൂത്രണം ചെയ്യുന്നത് മറ്റൊരു പരിഹാരമാർഗ്ഗമായിരിക്കും.
അച്ചടക്കം പൊതുഭരണരംഗത്ത്
അച്ചടക്കബോധം അനുപേക്ഷണീയമായ ഒരു രംഗമാണ് പൊതുഭരണം. ഭരണാധികാരികൾ ഭരിക്കപ്പെടുന്ന ജനങ്ങൾക്ക് മാതൃകകാണിച്ചുകൊടുക്കുവാൻ ബാധ്യസ്ഥരാണ്. ഭരണരംഗത്ത് പ്രവർത്തിക്കുന്ന ഉദ്യോഗസ്ഥൻമാർ പൊതുജീവിതരംഗത്തും സ്വകാര്യജീവിതത്തിലും ഉന്നതമായ സന്മാർഗനിലവാരവും അച്ചടക്കവും നിലനിർത്തേണ്ടതുണ്ട്. പൊതുജനങ്ങളുടെ ജീവിതത്തിലും സമ്പത്തിലും പ്രവർത്തനങ്ങളിലും സ്വാധീനം ചെലുത്താൻ കഴിവുള്ള ഉദ്യോഗസ്ഥൻമാർ അധികാരം ദുർവിനിയോഗം ചെയ്യുന്നത് സമൂഹത്തിന് ഹാനികരമാണ്. ഭരണരംഗത്ത് അച്ചടക്കം നിലനിർത്തുന്നതിനായി ഉദ്യോഗസ്ഥൻമാരുടെ പെരുമാറ്റച്ചട്ടങ്ങൾക്ക് എല്ലാ ഗവൺമെന്റുകളും രൂപംകൊടുത്തിട്ടുണ്ട്. ഈ നിയമങ്ങളനുസരിച്ച് മേലധികാരികളോടു ബഹുമാനപൂർവം പെരുമാറുന്നതിനും രാഷ്ട്രത്തോട് കൂറു പ്രകടിപ്പിക്കുന്നതിനും ഓരോ ഉദ്യോഗസ്ഥനും ബാധ്യസ്ഥനാണ്. ഉദ്യോഗസ്ഥൻമാർ അവരുടെ സ്വകാര്യപ്രവർത്തനങ്ങളിലും അവരേർപ്പെടുന്ന കരാറുകളിലും വസ്തുസമ്പാദനത്തിലും അതിന്റെ കൈമാറ്റത്തിലും സത്യസന്ധതപാലിക്കണം. ഒരു ഉദ്യോഗസ്ഥൻ ആഫീസിലും ഗൃഹത്തിലും മറ്റു സ്വകാര്യജീവിതരംഗങ്ങളിലും വ്യക്തമായ സദാചാരപരിപാലനച്ചട്ടങ്ങൾ (code of ethics) നിലനിർത്തുന്നവനായിരിക്കണം. അച്ചടക്കബോധത്തിന്റെ പേരിൽ ചിലപ്പോൾ അയാൾക്ക് അഭിപ്രായപ്രകടന സ്വാതന്ത്ര്യം, വിമർശന സ്വാതന്ത്ര്യം തുടങ്ങിയ ചില മൗലികാവകാശങ്ങൾ നിഷേധിക്കപ്പെട്ടു എന്നു വരാം. രാഷ്ട്രത്തിന്റെ പൊതുനൻമയെക്കരുതി അത്തരം നിയന്ത്രണങ്ങൾ സർക്കാർ ഉദ്യോഗസ്ഥൻമാർ സ്വമേധയാ സ്വീകരിക്കണം.
ഇന്ത്യയിലെ പൊതുഭരണത്തിൽ ഏർ പ്പെട്ടിരിക്കുന്ന ഉദ്യോഗസ്ഥൻമാരുടെ ഇടയിൽ അച്ചടക്കം നിലനിർത്തുന്നതിനുവേണ്ടി ചില നിബന്ധനകൾ ഏർപ്പെടുത്തിയിട്ടുണ്ട്. രാഷ്ട്രീയപ്രവർത്തനങ്ങളിൽ ഏർപ്പെടാതെ കക്ഷിരഹിതരായി കഴിയുവാൻ ഉദ്യോഗസ്ഥൻമാർ നിർബന്ധിതരാണ്. ലാഭേച്ഛയോടുകൂടി ഊഹക്കച്ചവടത്തിൽ ഏർപ്പെടുന്നതോ പലിശ ലഭിക്കത്തക്കവണ്ണം പണം നിയമരഹിതമായ രീതിയിൽ നിക്ഷേപിക്കുന്നതോ കുറ്റകരമാണ്. സർക്കാരിന്റെ അനുവാദംകൂടാതെ ഒരു ഉദ്യോഗസ്ഥൻ സ്വകാര്യവ്യാപാരം നടത്തി ലാഭമുണ്ടാക്കുന്നതും കുറ്റകരമാണ്. ഉദ്യോഗസ്ഥൻമാർ ഓരോ വർഷവും തങ്ങളുടെ അധീനതയിലുള്ള സ്ഥാവരവസ്തുക്കളുടെ വിവരങ്ങൾ സത്യസന്ധമായി സർക്കാരിനെ അറിയിക്കേണ്ടതുണ്ട്. അവർ വിവാഹം, ജന്മദിനം തുടങ്ങിയ ആഘോഷങ്ങളോടനുബന്ധിച്ച് വിലകൂടിയ സമ്മാനങ്ങൾ അന്യരിൽനിന്നും സ്വീകരിക്കുകയാണെങ്കിൽ ആ വിവരം സർക്കാരിനെ അറിയിക്കണമെന്നാണ് നിബന്ധന. ഒരേ സമയം ഒന്നിലധികം സ്ത്രീകളെ ഭാര്യമാരായി സ്വീകരിച്ചിട്ടുള്ള വ്യക്തികൾ ഉദ്യോഗസ്ഥൻമാരായി തുടരുവാൻ അയോഗ്യരാണെന്ന് നിയമമുണ്ട്. ഒരു ഉദ്യോഗസ്ഥൻ തന്റെ ഭാര്യ ആരോഗ്യവതിയായി ജീവിച്ചിരിക്കുമ്പോൾ മറ്റൊരു സ്ത്രീയെ വിവാഹം കഴിക്കുന്നതും നിയമവിരുദ്ധമാകുന്നു. സർക്കാരിന്റെ അനുവാദംകൂടാതെ സ്വന്തമായി എന്തെങ്കിലും എഴുതി പ്രസിദ്ധീകരിക്കാൻ അയാൾക്ക് സ്വാതന്ത്ര്യമില്ല. ഈ നിയമത്തിൽ ചില അയവുകൾ വരുത്തിയിട്ടുണ്ട്.
വീഡിയോ
വർഗ്ഗം:പരിശീലനം
സോളയാർ അണക്കെട്ട്
അപ്പർ സോളയാർ അല്ലെങ്കിൽ അപ്പർ ഷോളയാർ അണക്കെട്ട് (സോളയാറു) ഇന്ത്യയിലെ തമിഴ്‌നാട് സംസ്ഥാനത്തെ കോയമ്പത്തൂർ ജില്ലയിൽ ആനമലൈ മലനിരകളിലെ ഒരു ഹിൽ സ്റ്റേഷനായ വാൽപ്പാറയിൽ നിന്ന് ഏകദേശം 20 കിലോമീറ്റർ (12 മൈൽ) അകലെയായി സ്ഥിതി ചെയ്യുന്ന ഒരു അണക്കെട്ടാണ്. തമിഴ്‌നാടിന്റെ ജലവൈദ്യുത പദ്ധതിയുടെ ഭാഗമായതിനാൽ അണക്കെട്ട് സന്ദർശിക്കാൻ പ്രത്യേക അനുമതി ആവശ്യമാണ്. പൊള്ളാച്ചിയിൽ നിന്ന് 64 കിലോമീറ്ററും (40 മൈൽ) കേരളത്തിലെ ചാലക്കുടിയിൽ നിന്ന് 104 കിലോമീറ്ററും (65 മൈൽ) അകലെയാണ് വാൽപ്പാറ സ്ഥിതി ചെയ്യുന്നത്. പൊള്ളാച്ചിയാണ് ഇവിടെനിന്ന് ഏറ്റവും അടുത്തുള്ള റെയിൽവേ സ്റ്റേഷൻ.
പറമ്പിക്കുളം ആളിയാർ പദ്ധതിയുടെ കീഴിലുള്ള ഒരു സുപ്രധാന അണക്കെട്ടായ സോളയാർ അണക്കെട്ടിന് 160 അടി (49 മീറ്റർ) ജലസംഭരണ ശേഷിയുണ്ട്. റിസർവോയറിൽനിന്ന് കവിഞ്ഞൊഴുകുന്ന ജലം സാഡിൽ ഡാം വഴി പറമ്പിക്കുളം റിസർവോയറിലേക്ക് തുറന്നുവിടുന്നു. ആ പ്രദേശത്തെ ഏറ്റവും ജനപ്രീതിയാർജ്ജിച്ച എഞ്ചിനീയറായിരുന്ന കെ.ഗോപാൽസ്വാമി മുതലിയാരുടെ കീഴിലുണ്ടായിരുന്ന ഒരു സംഘമാണ് ഈ അണക്കെട്ട് നിർമ്മിച്ചത്. സോളയാർ ജലവൈദ്യുത പദ്ധതിയുടെ (HEP) ഭാഗമാണ് സോളയാർ അണക്കെട്ട്. പ്രധാന ഷോളയാർ ഡാം, സോളയാർ ഫ്ലാങ്കിംഗ്, സോളയാർ സാഡിൽ ഡാം എന്നിവ ഉൾപ്പെടുന്നതാണ് ഈ പദ്ധതി.
അവലംബം
വർഗ്ഗം:അണക്കെട്ടുകൾ
മാധവ് സിംഗ് സോളങ്കി
മാധവ് സിംഗ് സോളങ്കി (ജീവിതകാലം: 30 ജൂലൈ 1927 - 9 ജനുവരി 2021) ഇന്ത്യൻ നാഷണൽ കോൺഗ്രസ് പാർട്ടിയുടെ നേതാവും നരസിംഹ റാവു മന്ത്രിസഭയിൽ വിദേശകാര്യ മന്ത്രിയുമായിരുന്നു. 1976 മുതൽ നാല് തവണ ഗുജറാത്ത് മുഖ്യമന്ത്രിയായി അദ്ദേഹം സേവനമനുഷ്ഠിച്ചിട്ടുണ്ട്. 1980 കളിൽ ഗുജറാത്തിൽ അധികാരത്തിൽ വന്ന KHAM (ക്ഷത്രിയ, ഹരിജൻ, ആദിവാസി, മുസ്ലിം) സിദ്ധാന്തത്തിന്റെ പേരിൽ അദ്ദേഹം പ്രശസ്തനായിരുന്നു. രാജീവ് ഗാന്ധി മന്ത്രിസഭയിൽ ആസൂത്രണ വകുപ്പ് സഹമന്ത്രിയായും അദ്ദേഹം സേവനമനുഷ്ടിച്ചിട്ടുണ്ട്.
2021 ജനുവരി 9 ന് ഗാന്ധിനഗറിലെ വസതിയി‍ൽവച്ച് ഉറക്കത്തിനിടെ അദ്ദേഹത്തിന്റെ മരണം സംഭവിച്ചു.
ആദ്യകാലം
1927 ജൂലൈ 30 ന്  ഗുജറാത്തിലെ ഒരു കുടുംബത്തിലാണ് മാധവ് സിംഗ് സോളങ്കി ജനിച്ചത്. അദ്ദേഹത്തിന്റെ മൂത്തമകൻ ഭരത് സിംഗ് മാധവ്സിങ് സോളങ്കിയും ഒരു രാഷ്ട്രീയ പ്രവർത്തകനാണ്.
ഔദ്യോഗിക ജീവിതം
സമർത്ഥനായ ഒരു രാഷ്ട്രീയക്കാരനായിരുന്ന മാധവ് സിംഗ് സോളങ്കി 1957-60 കാലഘട്ടത്തിൽ ബോംബെ സംസ്ഥാനത്തെ നിയമസഭയിലും 1960-68 വരെയുള്ള കാലത്ത് ഗുജറാത്ത് നിയമസഭയിലും അംഗമായിരുന്നു. 1976 ലാണ് അദ്ദേഹം ആദ്യ തവണ ഗുജറാത്ത് മുഖ്യമന്ത്രി പദവിയിലെത്തിയത്. 1981 ൽ ഗുജറാത്ത് മുഖ്യമന്ത്രി മാധവ് സിംഗ് സോളങ്കിയുടെ നേതൃത്വത്തിലുള്ള സർക്കാർ ബക്ഷി കമ്മീഷന്റെ ശുപാർശകളുടെ അടിസ്ഥാനത്തിൽ സാമൂഹികവും സാമ്പത്തികവുമായി പിന്നോക്കം നിൽക്കുന്നവർക്കായി സംവരണം ഏർപ്പെടുത്തിയിരുന്നു. സംസ്ഥാനത്തുടനീളം സംവരണ വിരുദ്ധ പ്രക്ഷോഭത്തിനിടയാക്കിയ ഈ സംഭവത്തേത്തുടർന്ന്, കലാപങ്ങൾ വ്യാപിക്കുകയും നൂറിലധികം പേർ മരണമടയുകയും ചെയ്തു. 1985 ൽ മാധവ് സിംഗ് സോളങ്കി മുഖ്യമന്ത്രി സ്ഥാനം രാജിവച്ചെങ്കിലും പിന്നീട്  ആകെയുള്ള182 നിയമസഭാ സീറ്റുകളിൽ 149 എണ്ണം നേടി അധികാരത്തിൽ തിരിച്ചെത്തി. അദ്ദേഹത്തെ പിന്തുണച്ച ക്ഷത്രിയ, ഹരിജൻ, ആദിവാസി, മുസ്ലീം വിഭാഗങ്ങൾ ഒന്നായി KHAM സമവാക്യം എന്ന് വിളിക്കപ്പെടുന്നു. ഇത് മറ്റ് സമുദായങ്ങൾക്ക് രാഷ്ട്രീയ സ്വാധീനം നഷ്ടപ്പെടുന്നതിനിടയാക്കി. 1988 മുതൽ 1994 വരെയുള്ള കാലത്ത് അദ്ദേഹം രാജ്യസഭാംഗമായിരുന്നു. ഈ കാലയളവിൽ കേന്ദ്ര ആസൂത്രണ വകുപ്പ് സഹ മന്ത്രി (1988-89), വിദേശകാര്യ മന്ത്രി (1991) എന്നീ ചുമതലകൾ വഹിച്ചു.
അവലംബം
വർഗ്ഗം:2021-ൽ മരിച്ചവർ
ക്വീൻ ആനിസ് ലേയ്സ്
ക്യൂൻ ആൻസ് ലേയ്സ് ഒരു സസ്യത്തിന്റെ ഒരു പൊതുനാമമാണ്. ഇത് ക്യൂൻ ആൻസ് ലേയ്സ് ഒരു സസ്യത്തിന്റെ ഒരു പൊതുനാമമാണ്. ഇത് സ്പീഷീസ് ഡൗക്കസ് കരോട്ടയെ സൂചിപ്പിക്കുന്നു. ക്യൂൻ ആൻസ് ലേയ്സ് ഡൗകസ് കരോട്ടയ്ക്ക് സമാനമായ പൂക്കളുമായി പരാമർശിക്കാവുന്നതാണ്:
അവലംബം
വർഗ്ഗം:അപിയേൽസ് വർഗ്ഗം:അംബെല്ലിഫെറേ
എസ്ഥർ മൊറേൽസ് ഫെർണാണ്ടസ്
സ്പെയിനിൽ നിന്നുള്ള എസ് 10 നീന്തൽക്കാരിയാണ് എസ്ഥർ മൊറേൽസ് ഫെർണാണ്ടസ് (ജനനം: ഓഗസ്റ്റ് 9, 1985).
ആദ്യകാലജീവിതം
1985 ഓഗസ്റ്റ് 9 ന് ബാഴ്‌സലോണയിലാണ് അവർ ജനിച്ചത്. 2012-ൽ ബലേറിക് ദ്വീപുകളിലെ പൽമ ഡി മല്ലോർക്കയിൽ താമസിച്ചു.
പാരാലിമ്പിക്സ്
മൊറേൽസ് 2000-ലെ സമ്മർ പാരാലിമ്പിക്‌സിൽ മത്സരിച്ചു. അവിടെ അവർ മെഡൽ നേടിയില്ല. 2004-ലെ സമ്മർ പാരാലിമ്പിക്‌സിൽ പങ്കെടുത്ത അവർ 50 മീറ്റർ ഫ്രീസ്റ്റൈലിലും 100 മീറ്റർ ബാക്ക്‌സ്‌ട്രോക്കിലും ഒരു ജോടി വെങ്കല മെഡലുകൾ നേടി. 2008-ലെ സമ്മർ പാരാലിമ്പിക്‌സിൽ 100 മീറ്റർ ബാക്ക്‌സ്‌ട്രോക്കിൽ വെങ്കലം നേടി. 2012-ലെ സമ്മർ പാരാലിമ്പിക്‌സിൽ അവർ മെഡൽ നേടിയില്ല. 4x100 മീറ്റർ ഫ്രീസ്റ്റൈൽ റിലേ മത്സരത്തിൽ അവർ, സരായ് ഗാസ്കാൻ മോറെനോ, തെരേസ പെരേൽസ്, ഇസബെൽ യിംഗിയ ഹെർണാണ്ടസ് എന്നിവർക്കൊപ്പം നാലാം സ്ഥാനത്തെത്തി. 50 മീറ്റർ ഫ്രീസ്റ്റൈലിൽ 2012-ലെ സമ്മർ പാരാലിമ്പിക്‌സിൽ അവർ മത്സരിച്ചു. അവരുടെ ആദ്യ ഓട്ടം 4 x 100 മീറ്റർ ഫ്രീസ്റ്റൈൽ റിലേ ആയിരുന്നു.
അവലംബം
വർഗ്ഗം:1985-ൽ ജനിച്ചവർ
ഒ.എസ്. ത്യാഗരാജൻ
കേന്ദ്ര സംഗീതനാടക അക്കാദമി പുരസ്‌കാരത്തിന് അർഹനായ ഒരു കർണ്ണാടകസംഗീതജ്ഞനാണ് '''ഒ.എസ്. ത്യാഗരാജൻ''' (ജനനം: ഏപ്രിൽ 3, 1947 ). ഓൾ ഇന്ത്യ റേഡിയോയിലും ദൂരദർശനിലും നിരവധി കർണാടക സംഗീത കച്ചേരികൾക്ക് നേതൃത്വം നൽകിയിട്ടുണ്ട്. തമിഴ്‌നാട്ടിലെ തഞ്ചാവൂരിൽ സംഗീതഭൂഷണം ഒ.എസ്.സുബ്രഹ്മണ്യത്തിന്റെ മകനാണ്.
അവലംബം
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:കർണ്ണാടകസംഗീതജ്ഞർ വർഗ്ഗം:1947-ൽ ജനിച്ചവർ വർഗ്ഗം:ഏപ്രിൽ 3-ന് ജനിച്ചവർ
എടവണ്ണ
കേരളത്തിലെ മലപ്പുറം ജില്ലയിലെ മഞ്ചേരിക്കടുത്ത് സ്ഥിതി ചെയ്യുന്ന ഒരു ഗ്രാമമാണ് എടവണ്ണ. ചാലിയാർ പുഴയുടെ തീരത്തായി സ്ഥിതി ചെയ്യുന്നു. മരം, ഫർണിച്ചർ വ്യവസായത്തിന് പേരുകേട്ട സ്ഥലമാണ് എടവണ്ണ. അന്യ നാടുകളിൽ നിന്നും ധാരാളം ആളുകൾ വ്യാപാര ആവശ്യത്തിനായി എടവണ്ണയെ സമീപിക്കുന്നു. ഹൈന്ദവരും മുസ്ലിംകളും വളരെ സ്നേഹത്തോടെയും സഹോദര്യത്തോടെയും താമസിക്കുന്നു.
എടവണ്ണ യത്തീംഖാന
കേരളത്തിലെ ഏറ്റവും പഴക്കം ചെന്ന ഓർഫൻ കെയർ ഇൻസ്റ്റിറ്റ്യൂട്ടാണ് എടവണ്ണ യാതാഹീമന. 1961 ൽ എടവണ്ണ ഓർഫനേജ് (യത്തീംഖാന) കമ്മിറ്റി ആരംഭിച്ചു. യത്തീംഖാന, ACT 1860 (ജനറൽ) എന്ന പേരിൽ സമൂഹത്തിൽ രജിസ്റ്റർ ചെയ്തിട്ടുണ്ട്. എടവണ്ണ ബസ്സ്റ്റാന്റിന് സമീപമാണ് അനാഥാലയ ക്യാമ്പസ്. 8 ഏക്കർ ഭൂമിയിൽ 7 കെട്ടിടങ്ങളിൽ ആൺകുട്ടികൾക്കും പെൺകുട്ടികൾക്കുമായുള്ള ഹോസ്റ്റൽ, മസ്ജിദ്, ഓഫീസ് എന്നിവയുണ്ട്. ക്യാമ്പസിലെ രണ്ട് വിദ്യാഭ്യാസ സ്ഥാപനങ്ങൾ: ഓർഫനേജ് എൽ.പി. സ്കൂൾ ഓർഫനേജ് പോളിടെക്നിക് കോളേജ്.
ആരോഗ്യം
എടവണ്ണയിലെ ഒരു ഗവൺമെന്റ് ഹോസ്പിറ്റൽ (സർക്കാർ സി.എച്ച്.സി, ചെമ്പകുത്ത്) ഉണ്ട്. ഗവൺമെന്റ് ഹോസ്പിറ്റൽ ഇൻപേഷ്യന്റ് ആൻഡ് ഔട്ട്പെഷ്യന്റ് ചികിത്സ നൽകുന്നു. എടവണ്ണയിലെ സ്വകാര്യ ആശുപത്രികളാണ് നാഷണൽ മെഡിക്കൽ സെന്റർ, ഇ.എം.സി ഹോസ്പിറ്റൽ, രാജഗിരി ഹോസ്പിറ്റൽ. എടവണ്ണയിൽ 15 ഡോക്ടർമാരുണ്ട്. അതിൽ 10 എണ്ണം നഗരത്തിനകത്തുണ്ട്. ലഘുചിത്രം| ചാലിയാർ നദി